text:
- TIOTAL
- Agallamh le Màiri Nic'illEathain mu bhlitz Bhruaich Chluaidh
- EXTERNAL ID
- WD_HF06_TRACK04_MACLEAN
- ÀITE
- Glaschu
- DEIT
- 2005
- LINN
- 2000an
- CRUTHADAIR
- Mary Maclean
- NEACH-FIOSRACHAIDH
- Am Baile agus Luchd-rannsachaidh a' Chogaidh
- AITHNEACHADH MAOINE
- 3231
- KEYWORDS
- An Dara Cogadh
An Dàrna Cogadh
bomadh
ionnsaighean adhair
ionnsaigh adhair
fasgadh ionnsaigh adhair
às-fhalamhachadh
blitz
claistinneach
Bha Màiri Nic'illEathain a' fuireach ann an Glaschu aig àm a' bhlitz ann am Bruach Chluaidh.
Saoilidh mi gu robh e anns an dàrna bliadhna sa chogadh a bha am baile ri ar taobh ann an Glaschu, Bruach Chluaidh, Clydebank - chaidh a bhomadh glè, glè dhona agus tha cuimhn' agam - An innis mi dhuibh mu 'n oidhche, mu 'n dà oidhche a chaidh Bruach Chluaidh cha mhòr a sgrios gu talamh. Bha e uabhasach muladach. Bha sinn dìreach air a dhol nar leapannan mu ochd uairean nuair, anns a' bhad, thòisich an dùdach seo a' sgiamhail a-mach air feadh Ghlaschu gu lèir agus bha sin a' toirt rabhadh do dhaoine gu robh na plèanaichean Gearmailteach a' tighinn faisg aig astar. Agus bha làn fhios againn gum biodh iad loma làn de bhomaichean. Tha cuimhn' agam air m' athair ag èigheachd ruinn agus ag ràdh 'Thugainn. Greasaibh oirbh. Èirich! Èirich! Cuiribh umaibh. Air ais a-rithist.' Agus bha sinne a' smaoineachadh gu robh seo cho fiugharach, gun deach an leigeil air ais a-rithist a-nochd agus thàinig oirnn a dhol sìos an staidhre am broinn taigh-fasgaidh agus bha sinn an sin fad na h-oidhche gu ruig trì no ceithir uairean sa mhadainn. 'S e oidhche bhrèagha a bh' ann agus solas na gealaich a' deàrrsadh, agus bha daoine san t-sràid ag ràdh am feasgar roimhe, 'O tha seo dona, 's e droch oidhche a bhios ann a-nochd le bomadh. Tha 'n oidhche cho soilleir, brèagha agus chì na plèanaichean far a bheil iad a' dol.' Agus shuidh sinn san fhasgadh seo fad na h-oidhche ag èisteachd ris na bomaichean a' tuiteam, bho nach robh Bruach Chluaidh ach dhà no trì mìle air falbh bhon àite far an robh mi a' fuireach. Agus chluinneadh sinn na càraichean poilis agus na h-einnseanan-smàlaidh agus na h-ambulansan. Sheas sin dà oidhche. Chaidh mìltean de dhaoine am marbhadh am Bruach Chluaidh agus iomadach duine eile air fhàgail gun dachaigh. Agus bha sinne fortanach nach robh an taigh againne air a bhualadh. Tòrr de na taighean timcheall oirnn, chaidh na h-uinneagan aca am briseadh ann am pìosan agus uinneagan nam bùthan cuideachd. Agus chunnaic sinn na làraidhean uile a' dol seachad air an rathad agus sluagh nam broinn. Bha iad dìreach air an dinneadh a-steach do na làraidhean agus chaidh an toirt do dh'àite na bu shàbhailte a-muigh air an dùthaich, a-mach à Glaschu. Mar sin, 's e sin dà oidhche shònraichte sa chogadh air a bheil cuimhn' agam.
Chaidh an t-agallamh seo a chlàradh mar phàirt de phròiseact 'Maoir rannsachaidh a' Chogaidh' ann an 2005 ann am Bun-sgoil Phort Righ.


c: text/html

text:
Ceimigeachd
Is e ceimigeachd saidheans nan stuthan agus an eadar-oibre aige le lùth, gu h-àraid na dòighean mar a dhealbhas ataman, moileciuilean, agus buadhan cheimigeach. Tha e a' dèiligeadh le stuth, mar eileamaidean is co-thàthaidhean ceimigeach agus ciamar a tha iad ag iom-obrachadh ri chèile.
Tha na meuran cheimigeachd nas cudromach nan:
- Ceimigeachd anailiseach
- Ceimigeachd neo-fhàs-bheairteach
- Ceimigeachd fhàs-bheairteach
- Ceimigeachd fhiosaigeach
Eachdraidh[deasaich | deasaich an tùs]
- Thoisich ceimigeachd nuadh nuair a sgrìobh Raibeart Ò Baoghail The Skeptical Chymist ann an 1661 far an do dh'eadar-sgaraich e ceimigeachd on sgoil na cumaisg.
- Mhol John Dalton teòiridh nan ataman ann an 1805.
- Ann an 1828 dhearbhaich Friedrich Wöhler gum b' urrainn dha urea a cho-chur o stuth neo-fhàs-bheairteach.
- Mhol Dmitri Mendeleev an clàr pillteach ann an 1871.
Na h-eileamaidean[deasaich | deasaich an tùs]
Tha na h-eileamaidean roinnte eadar meatailtean, meataloighdean agus neo-mheatailtean. Is atam an aonad bu lugha de gach eileamaid, agus tha gach atam dèanta suas de niùclas, agus sligean eileagtronach a tha gan chuairteachadh. Tha gach atam fa-leth na staid as cunbhalach nuair a tha na sligean eileagtronaich aice làn. Is feart de meatailtean, gun choisinn iad inbhe cunbhalas le toirt seachad na dealanaich a tha anns an slige a-muigh aca, agus is feart de neo-mheatailtean gun choisinn iad cunbhalas le gabhail na dealanaich a tha dith orra a lionaich na slige-dhealain a-muigh aca.
Nuair a thig atam de mheatailt agus atam de neo-mheatailt còmhla, cruthaichear tàthadh aidheonach eadarra. Tha sin ri radh gu gèill an meatailt dealanach (aich) chun neo-mheatailt, a' fàgail slige a-muigh a' mheatailt ban agus slige a-muigh an t-ana mheatailt lán. Air sgàth 's gu bheil an meatailt air call dealanach, thig urchair dearbhach air, agus thèid urchair diùltach (air sgath na dealanaich air barrachd) air an neo-mheatailt. Canar aidheonan ri na mirean seo. Tha an diofar eadar na h-urcharan aig aobharachadh co-tharraing agus tàthadh làidir eadar nan atamain meatailt agus neo-mheatailt, chanar tàthadh aidheonach ris.

robotstxt: allowed

filter: keep


text:
Poilis a bharrachd air an A9
Thuirt Poilis na h-Alba gu bheil barrachd oifigearan le èolas sònraichte air còmhdail a-nise ag obair air an A9 na bha a-riamh roimhe.
Chuir an t-seirbheis dìon orra fhèin às dèidh do dh'aithrisean nochdadh gum faodadh an àireamh de thubaistean air an A9 a ghearradh nam biodh oifigearan a bharrachd ag obair air an rathad.
Thuirt na poilis gu bheil iad air atharrachadh a thoirt air na dòighean-obrach aca bho chaidh an fheachd ùr nàiseanta a stèidheachadh sa Ghiblean.
Thuirt iad gu bheil oifigearan còmhdail a bharrachd a-nise stèidhichte air prìomh rathaidean ann an ceann a tuath na dùtcha.
Dh'innis Ceannard Roinn nan Rathaidean, an Superintendent Iain Moireach, gun do chuir iad plana gnìomh ùr an sàs san Iuchar a dh'fhàg gun do rinn iad tòrr a bharrachd obair air an A9.
Thuirt Mgr Moireach gu bheil na poilis mothachail mu shuidheachadh an A9 is gu bheil iad a' gabhail ceumanan gus an àireamh de thubaistean a lùghdachadh.


text:
Ceannard Àrd-sgoil a' Phluic a' fàgail a dhreuchd
Fàgaidh Ceannard Àrd-sgoil a' Phluic, Donnchadh Fearghasdan, a dhreuchd aig deireadh na bliadhna seo.
Tha Mgr Fearghasan, a bhuineas do dh'Ìle bho thùs, air 21 bliadhna a chur seachad anns a' Phloc.
Chan eil fada bho chaidh leasachadh mòr a dhèanamh air togalach na sgoile, agus tha Mgr Fearghasdan a' dèanamh dheth gur e àm iomchaidh a th' ann dha falbh.
"Tha mi a' faireachdainn gun robh deagh bhliadhnaichean agam an seo - tha curaicealam ùr a-staigh againn, tha togalach ùr againn agus tha mi a' faireachdainn gur e seo an t-àm as fheàrr dhomh a bhith a' fàgail - ged a bhios mi ag ionndrainn na cloinne 's ag ionndrainn beatha na sgoile - tha rudan eile anns an amharc agam," thuirt e.
"Atharrachadh mòr"
Thuirt Mgr Feargasdan gun robh e air atharrachaidhean mòra fhaicinn thar nam bliadhnaichean a chuir e seachad os cionn na sgoile.
"Tha mi air faicinn tòrr adhartais air taobh na Gàidhlig - 's e sinne a' chiad sgoil far an robh a h-uile oileanach a' dèanamh Gàidhlig agus Fraingis agus tha mi moiteil às an sin."
Tha dòchas ann gun tèid ceannard ùr a chur os cionn na sgoile ron Nollaig ach, mur a tèid, dh'fhaodadh gum bi Mgr Fearghasdan a' fuireach na dhreuchd rud beag nas fhaide.
Tha e ag ràdh gur e foghlam, eachdraidh, spòrs 's eile a tha fa-near dha às dèidh dha a dhreuchd a leigeil dheth.


text:
Beartas nan Nàiseanan
Chuir mise grunn bhliadhnaichean seachad aig Oilthigh Ghlaschu - bliadhnaichean gu leòr co-dhiù.
Ach tha mi air a bhith air ais cho tric o chionn ghoirid gun smaoinichinn gur e oileanach a bha annam a-rithist.
Mun àm seo an-uiridh bha mi ann airson an reifrinn bhrèige aca, anns an do bhòt mòrchuid airson an t-Aonadh a ghlèidheadh.
Thill mi aig deireadh na bliadhna gus beachdan fhaighinn bho oileanaich air an deasbad mu neo-eisimeileachd - beachdan nas taiceile don chùis, mar a thachair.
Agus beagan sheachdainean air ais bha mi ann gus rabhadh a chluinntinn bho sheann cheannard nan Lib Deamach, Teàrlach Ceannadach, nach robh an iomairt airson an Aonaidh idir "deimhinneach" gu leòr.
A-raoir, b' e an seann phrìomhaire Làbarach, Gòrdon Brown, a fhuair an cothrom freagairt a thoirt don charaid aige anns an iomairt Nas Fheàrr Còmhla.
Argamaid
Coltach ris a' Cheannadach bha an Dr Brown roimhe na Rector oilthigh, ach aig Dùn Èideann.
Thàinig e gu Alma Mater Adam Smith airson argamaid a dhèanamh a bha stèidhichte air beartas nan ceithir nàiseanan a tha anns an Rìoghachd Aonaichte.
Na bheachd, b' e sin adhbhar an Aonaidh, gus beartas a roinn a-mach eadarra agus cothrom na Fèinne a thoirt do gach duine as bith dè an nàisean dham buinn iad.
Gu ìre mhòir, cha robh aire air an Aonadh a chaidh a chrutheachadh anns an ochdamh linn deug, ach air an aonadh shòisealta agus eaconomach a dh'fhàs, da rèir-san, tron fhicheadamh linn le fàs a' phàrtaidh Làbaraich.
Thuirt e gum b' iad Albannaich a leithid Keir Hardie, James Maxton agus John Wheatley a chuir romhpa gum bu chòir cùram slàinte agus sochairean sòisealta a thoirt seachad mar sheirbhisean cumanta don Rìoghachd Aonaichte air fad.
Carson, dh'fhaighnich e, am bu chòir sin a bhriseadh anns a' chiad linn air fhichead?
Cuideam
Thug an t-seann phrìomhaire iomradh air còig adhbharan "deimhinneach" airson an t-Aonadh a ghlèidheadh.
Nam measg bha maoineachadh na seirbhis slàinte, cosnaidhean, an not agus am BBC.
Ach chuir e cuideam sònraichte air peinseanan.
Thuirt e gun robh Alba a' faighinn barrachd airgid airson pheinseanan na bhiodh dùil a rèir meud an t-sluaigh.
Agus, thuirt e, dh'fhàsadh a' bheàrn sin fiù 's nas motha anns na bliadhnaichean ri thighinn.
Chaidh Yes Scotland às àidhcheadh sin ag ràdh gun robh Alba co-dhiù beartach gu leòr gus peinseanan a mhaoineachadh.
Sgrùdadh
B' e seo a' chiad uair a bhruidhinn Gòrdon Brown fo bhratach Nas fheàrr còmhla - thuige seo, chaidh e an sàs anns an deasbad bho àrd-ùrlar Làbarach a-mhàin.
Tha an iomairt thar-phàrtaidh airson an Aonaidh air a bhith fo uallach agus sgrùdadh mòr anns na seachdainean a dh'fhalbh, agus fianais anns na cunntasan-bheachd gu bheil luchd-taic neo-eisimeileachd a' dèanamh adhartas.
Dh'fheuch Mgr Brown ri sealtainn a-raoir gun robh luchd an Aonaidh aonaichte.
Ach rinn e sin le argamaid a bha ag amas air luchd-taic a' phàrtaidh aige fhèin, an dearbh dhaoine ris an do bhruidhinn ceannardan an SNP ron a' Chàisg.
Is coltach gu bheil an dà thaobh dhen bheachd gur ann air na daoine sin a tha bhòt na Sultain a crochadh.
Agus, mar a thuirt Gòrdon Brown, chan eil ach còig mìosan gus an dèan iad co-dhunadh.


text:
Dr. Who a’ Moladh “Surcharge” eileanach
Tha Dr. Who air connspaid mhòr a thogail is e ag ràdh nach urrainn dha ar sàbhaladh anns na h-eileanan mura pàigh sinn beagan airgid a bharrachd.
“Is e cùis dhomhainn a tha seo” arsa an 12mh Dotair “ach chan fhaic mi fuasgladh eile.”
“Bhruidhinn mi le mo chàirdean ann an Homebase agus `s ann mar seo a tha e ag obair dhaibhsan. Ma gheibh sibh cidsin ùr ann am Barraigh bidh thu a’ pàigheadh rud beag a bharrachd agus a-nis mura h-eil thu airson gun tèid do mharbhadh le na Daleks, na Cyberman is eile feumaidh tu beagan a bharrachd a phàigheadh airson sin!”
“Feumaidh sibh tuigsinn gu bheil barrachd chosgaisean an lùib a bhith a’ sàbhaladh cuideigin anns an Eilean Sgitheanach na air taobh eile na drochaid ann an Caol Loch Aillse. Peatrail agus uh… siubhal… biadh ‘s dòcha”.
Chan eil na h-Ealanaich uile toilichte le molaidhean ùra an Dotair ged-tà:
“`S e briseadh dùil a tha seo” arsa Coinnich MacCarmaig à Heasta “ach tha mise gam chur air adhart fhèin airson obair an dotair”.
“Fhuair mi lorg air bogsa-fòn dearg sa ghàrradh agus dh’ iarr mi air Seumas mo charaid a dhèanamh suas rud beag”.
Chan fheum e ach steall peant gorm agus “Warpcore Infinity Drive” mar a bh’ aig na Timelords ann an Gallifrey mun deach am planaid aca a sgrios.
“`S e Dotair Cò a bheir iad orm agus cha bhodraig na Daleks na Sgitheanaich fhad’ s a tha mise a-bhos an seo!”
“Is comma leam Uibhist is na Hearadh ged-tà. Tha sin ro fhada air falbh.”


text:
Tha fios aig a h-uile duine gu bheil na stòran as fheàrr airson ceanglaichean càileachd àrd a thogail nam prìomh raointean PageRank. Bidh iad a 'toirt àrdachadh do inneal-luirg nas fheàrr agus gluaisidh iad an t-suidheachadh agad air duilleag nan toraidhean rannsachaidh.
Mus dèan thu air pròifil backlink a chruthachadh, feumaidh tu rannsachadh agus sgrùdadh a dhèanamh air PR6, PR7, agus innealan rannsachaidh eile.Tha PageRank na fhactar inbheach a tha a 'sealltainn ùghdarras làrach-lìn. Tha e a 'frithealadh air tomhas cudromachd duilleag lìn le bhith a' cunntadh àireamh agus càileachd nan ceanglaichean a tha ag amas air. Ann am faclan eile, is e siostam rangachadh iom-fhillte a tha air a ghabhail os làimh le Google gus na làraich a rangachadh air an lìon. Tha an PageRank beag aig a bheil neoni, agus tha an àireamh as àirde deich. Sna làithean againn, chan eil PageRank na aon tomhas de shoirbheachadh làrach-lìn. Chan eil e a 'toirt seachad cinnteach gu bheil rannsachadh nas àirde no meudachadh ann an trafaic.
Ach, tha a bhith a 'faighinn taic bho làraich PR àrd fhathast riatanach airson do leasachadh ìomhaigh togail do cheangal. Chan eil buannachdan Ghoogle a-mhàin a 'buntainn ri stòrasan lìn a tha measail agus fada a th' ann le High PageRank. Sin as coireach gu bheil cruthachadh taic dha-rìribh ag innse do Google mu do luach susbaint. Ma tha do phròifil ceangail air a dhèanamh suas de PR6 - PR10 a 'toirt taic dha-rìribh, seasaidh tu air Google TOP.
Dòighean gus PR6 fhaighinn air ais a-rithist
- Iasad air do cho-fharpaiseach backlinks
chan e a-mhàin aon mhaighstir-lìn anns an sgìre agad a tha airson ìomhaigh ceangal math a chruthachadh. Tha iomairtean togail làidir aig a 'chuid as motha de na stòran-lìn TOP anns an ionad agad agus a' coimhead air adhart airson na cothroman togail ceangail ùr. Feuch ris no nach eil, faodaidh tu buannachd fhaighinn bhon cho-fharpaiseach agad. Rinn iad a h-uile obair togail ceangail dhut. Mar sin, tha a h-uile dad a dh 'fheumas tu gus a bhith fhathast a' cumail taic ri frèam RLR.
Feumaidh tu rannsachadh farpaiseach a dhèanamh agus ciamar a tha na prìomh cho-fharpaisich agad a 'togail cheanglaichean. Agus mu dheireadh, feumaidh tu ath-riochdachadh no dìreach iasad fhaighinn air na dòighean-obrach aca. Faodaidh tu fios a chur chun na stòran far a bheil na farpaisich agad air na ceanglaichean aca a chruthachadh agus faighneachd mu chothroman togail ceangail airson an àrainn agad.
'S dòcha gu bheil thu air cluinntinn mun dòigh togail èifeachdach seo a thàinig a-steach le eòlaiche SEO fìor mhath Brian Dean. Tha e sìmplidh, ach bheir e deagh thoraidhean do mhaighstirean-lìn.
An toiseach, feumaidh tu rannsachadh neart margaidh a dhèanamh agus lorg fhaighinn air artaigilean no puist a tha gu mòr agus ceangailte. An uairsin feumaidh tu an pìos susbaint a bhrosnachadh leis na stuthan a leugh thu. Ach, feumaidh tu casg a chur air leth-bhreac mar a chluicheas e ribh. Bu chòir dhut artaigil sònraichte a chruthachadh stèidhichte air an rannsachadh agad. An uairsin feumaidh tu ceangal a chuir ris an t-seann tionndadh artaigil gus dèanamh cinnteach gun urrainn do luchd-cleachdaidh ceangal ris a 'phìos susbaint ùraichte ùr agad an àite sin.
- Teicneòlas sgiobag shotgun
Tha an dòigh togail ceangail seo coltach ris an fhear roimhe. Ach, tha aon eadar-dhealachadh mòr ann. Tha e ag obair as fheàrr dha feadhainn aig a bheil am pìos susbaint a dh'fheumas a bhith air a bhrosnachadh mu thràth. Anns a 'chùis seo, feumaidh tu a bhith an urra ri mòran sgioblaichean airson cothroman ceangail. Tha an dòigh seo a 'toirt cothrom dhut grunn làraich lìn eile a lorg stèidhichte air an aon chuspair agad fhèin a tha cuideachd a' toirt mòran cheanglaichean a tha ag amas orra.


text:
Fàilte thugaibh dhan Thoir ur n-Aire mu dheireadh!
An-diugh chan eil ach aon neach-ciùil agam dhuibh, leis nach robh mi airson ’s gum biodh e comasach dha duine sam bith a tha leughadh seo an tè seo a’ call. Seo agaibh Chrissy Barnacle. Èistibh!
Cluinnear beagan Jeff Buckley na ceòl, nam bheachd-sa, is cuideachd chanainn RM Hubbert agus Laura Marling. Tha Chrissy a’ cluich giotàr le teudan naidhlean, mar a th’ aig giotàran chlasaigeach. Tha a briathran glic is snasmhor, le ìomhaigheachd agus siubhlachd a tha a’ toirt orm cuimhneachadh air Death Cab for Cutie.
Tha Chrissy cuideachd gu math èibhinn agus còmhfhurtail air an àrd-ùrlar. Tha a comadaidh dorcha, is i ag innse dhut mun t-aiseig làn radain chanabail (barrachd mun sgeulachd sin an seo) air an do stèidhich i òran, no mun bhuaidh aphrodisiac a bha aig cnòthan-calltainn orra is i a’ feuchainn ri brosnachadh a’ lorg airson a Meanbh-Chlàr ùr.
‘S urrainnear an dà Mheanbh-Chlàr fhaighinn fhaighinn saor air Bandcamp:
1. Chrissy Barnacle EP & 2. Hazelnuts EP
Tha Chrissy a’ cluich A-NOCHD FHÈIN an Dùn Èideann, 6f aig am Banshee Labyrinth, £6. No ’s urrainnear fhaicinn aig an Solas Festival am Peairt, a tha a’ dol eadar an 20-22mh den mhìos seo fhèin.
Facebook – Soundcloud – Bandcamp
–
Uill, sin agaibh e ò Thoir ur n-Aire, tha mi an dòchas gun do chòrd an sreath riubh. An dòchas gum bi deagh shamhradh agaibh, agus gun èistich sibh ri ceòl às gach ceàrnaidh.


text:
Alba Agus A’ Ghàidhlig
‘S e cànan Ceilteach a th’ anns a’ Ghàidhlig, gu math càirdeach ri Gàidhlig na h-Èireann agus Gàidhlig Eilean Mhanainn. Tha cuideachd Cuimris, Còrnais agus Breatnais mar phàirt de na cànanan Ceilteach.
Eachdraidh
Cha robh a leithid de rud ri Alba ann nuair a thàinig Gàidhlig an toiseach gu Earra Ghàidheal (Argyll sa Bheurla), ‘costa nan Gàidheal’, anns a’ chòigeamh linn. Bha na Gàidheil air a thighinn a-null à ceann a tuath na h-Èireann, a’ toirt rìoghachd Dhal Riata leotha. Thairis air na linntean rinn iad an slighe ‘n ear, a’ gabhail smachd air na Cruithnich, agus gu deas far an do ghabh iad smachd air far an robh na Breatannaich agus na Angles.
Bho bhith aig sàr àrd ìre mìle bliadhna air ais, tha a’ Ghàidhlig air a bhith a’ sìoladh às bhon uairsin. Bha buaidh aig fasanan agus modhan ùra ‘s na cùirtean, far an deach Fraingis a chleachdadh, agus an uairsin thòisich barrachd Inglis a’ tighinn a-steach, ann am pàirtean den ear agus de cheann a deas na h-Alba. Dh’fhàs Inglis gu math luath agus tro ùine ‘s e A’ Bheurla Ghallta a thàinig air a’ chànan seo. Bha Gàidhlig ann an suidheachadh aig deireadh na Meadhan Aoisean far an robh i air a bruidhinn air Ghàidhealtachd agus Innse Gall. Eadar an 15mh agus an 19mh linn, chaidh iomadh Achd Phàrlamaid a chur troimhe a bha a’ cur sìos air a’ Ghàidhlig gus feuchainn ri sgiùrsadh a-mach à bith, nam measg nuair a thàinig Beurla gu bhith na cànain teagaisg sna sgoiltean.
An suidheachadh an-diugh
A dh’aindheoin sin bha Gàidhlig fhathast ga bruidhinn anns na h-Eileanan agus air a’ Ghàidhealtachd, agus an-diugh tha gluasadan a’ gabhail àite gus piseach a thoirt air àireamhan luchd-labhairt. Ann an 1997 chaidh Ministeir airson na Gàidhlig a chuir an dreuchd agus ann an 2005 chaidh Achd na Gàidhlig a stèidheachadh gu h-oifigeil. An uairsin, chaidh Bòrd na Gàidhlig a chur air bhonn, buidheann poblach le dleastanas airson cùram a ghabhail airson a’ Ghàidhlig a chumail mar chànan oifigeil aig a bheil an aon urram ri Beurla ann an Alba.
Cuideachd chìthear mòran de chleachdadh na Gàidhlig aig fèisean leithid Celtic Connections ann an Glaschu agus Fèis Cheilteach Innse Gall. Tha cuideachd sianal telebhisean, BBC Alba, ann airson daoine aig a bheil ùidh sa chànan agus stèisean rèidio Radio nan Gàidheal. ‘S ann am foghlam a tha na leasachaidhean as cudromaiche air gabhail àite. Bho dh’fhosgail a’ chiad Aonad tro mheadhan na Gàidhlig ann am Brèascleit ann an 1986 (far a bheil a h-uile cuspair air a teagasg tro mheadhan na Gàidhlig) tha gluasadan mòra air gabhail àite air feadh na dùthcha.
Ged a bha cunntas-sluaigh 2011 a’ sealltainn gu robh na h-àireamhan de luchd-labhairt na Gàidhlig a’ tuiteam beagan ann an Alba, bha àrdachadh anns an àireamh de dh’òigridh fo aois 20 aig an robh a’ chànain. Thuirt Riaghaltas na h-Alba gu robh na toraidhean seo na mhisneachd mhòr don chànan.
Loidhne-tìm
Geamannan
Nach cleachd thu do sgilean cànain tro bhith a’ cluiche nan geamaichean a tha rim faotainn air e-stòras.
Gnìomhan
- Dèan mapa a’ sealltainn cò às a thàinig na Gàidheil, agus ciamar a ghabh iad smachd air na Cruithnich, na Breatannaich agus na Angles gus Alba a stèidheachadh.
- Faigh a-mach càit an urrainn dhut bruidhinn, èisteachd, coimhead agus ionnsachadh mun Ghàidhlig.


text:
- TIOTAL
- Snaim Stanlaidh a' coimhead gu tuath bhon drochaid rathaid, 1912
- EXTERNAL ID
- PC_HRS_STATIONS_001_1248
- ÀITE
- Stanlaidh
- SGÌRE
- Peairt
- SIORRACHD/PARRAIST
- PEAIRT
- DEIT
- 1912
- LINN
- 1910an
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27893
- KEYWORDS
- stèiseanan rèile
Sealladh de Snaim Stanlaidh a' coimhead gu tuath bhon drochaid rathaid, ann an 1912.
Chaidh Snaim Stanlaidh fhosgladh air 7 An Giblean 1856 mar phàirt de Rèile Pheairt agus Dhùn Chailleann, Bha e air obrachadh bho thùs le Rèile Snaim Meadhan-thìre na h-Alba agus chaidh a ghabhail a-steach le Rèile Snaim Inbhis Nis agus Phreairt air 29 An Gearran 1864.. Thàinig e gu bhith na phàirt de Rèile na Gàidhealtach a' bhliadhna an dèidh sin. Tha e fhathast na phàirt de Phrìomh Loidhne na Gàidhealtachd.


text:
Beachd Ailein with Allan Campbell
Want to read more?
We value our content and our journalists, so to get full access to all your local news updated 7-days-a-week – PLUS an e-edition of the Oban Times – subscribe today for as little as 56 pence per week.
A’ leughadh seo is deireadh bhliadhna a’ teannadh agus cha b’ iongnadh dhuinn sealltainn air ais air na thachair troimhpe, agus cuideachd beachdachadh air rudan nach do thachair mar a dh’iarramaid. Mar a tha seanfhacal ga chur “is ann an ceann bliadhna a dh’innseas iasgair a
thuiteamas”.
Tha e nàdarra dhan a h-uile duine rùintean a bhith aca aig àm bliadhn’ ùir, agus tha leithid sin a’ toirt togail ann am meadhan a’ gheamhraidh. Gach soirbheachadh dhuibh le bhur cuid dòchais airson 2018, tha mi a’ guidhe gun tig co-dhiù cuid aca gu buil dhuibh!
Ach mar a tha daonnan fìor a thaobh dhòchais, bidh mòran den bhuil an urra ri ìre na saothrach a chuireas sinn fhìn an sàs gus na h-amasan a choileanadh. Bidh mòran rùintean againn cuideachd air nach eil cus smachd neo buaidh gu bhith againn fhìn, ged a bhios sinn gam meas air leth cudromach.
Dè na rùintean a dh’iarramaid gus cor a’ chinne-daonna agus an t-saoghail a leasachadh?
Chan eil duine a chunnaic dealbhan de chloinn a’ bàsachadh le acras feadh an t-saoghail nach dùraig stad a chur air suidheachadh sam bheil còrr air trì millean leanabh gan call ri linn dìth bìdh gach bliadhna. Ged a tha aimsir agus gort ag adhbharachadh cuid den trioblaid sin, tha cogaidhean nam prìomh adhbhair air fulang chloinne agus inbheach neoichiontach, air an glacadh eadar sannt, coirbteachd, agus mì-rian dhaoine le cus cumhachd ach ro bheag cèille.
Nach biodh e nàdarra ma-thà gum bitheamaid uile a’ guidhe gum faigheadh ceannardan eadar-nàiseanta deagh chomhairle a bheireadh buaidh orra sìth a chur air toiseach air gach rùn poilitigeach eile. Nach bu mhath gum biodh a’ chomhairle bhuapa, agus a chunnacas aca, a’ cur ri fois agus càirdeas eadar-nàiseanta.
‘S e adhbhar iomagain a th’ ann nuair a chithear a’ bhuaidh a bheir cumhachd phoilitigeach air daoine ge b’ e ciamar a fhuair iad a dh’ionnsaigh nan dreuchdan sam bheil iad. Gun teagamh tha mòran feadh an t-saoghail gu math draghail mun chòmhstri eadar Ceann-suidhe
Ameireagaidh agus Coirea a Tuath, agus sinn a’ faicinn dithis a tha grad agus bras ann an suidheachaidhean sam faodadh fear seach fear cogadh adhbharachadh. Ma bha riamh rùn ris an cuireamaid uile taic, tha fhios gur e gun tòisich daoine cumhachdach air èisteachd barrachd seach a bhith a’ creidsinn gur ann aca fhèin a tha an gliocas as fheàrr air a h-uile rud.
Theagamh gum bheil cus dòchais san abairt a leanas ach tha mi ga guidhe dhuibh uile le gach deagh dhùrachd airson na Bliadhn’ Ùire nuair a thig i! A h-uile latha sona dhut, gun latha idir dona dhut!
As the year draws to a close, it is natural for people to reflect on what it delivered and also on aspirations which were not realised. It is always good to plan new personal resolutions, and equally important to consider ways to move towards world peace and to end hunger and poverty. No problem!
Ailean Caimbeul (Allan Campbell) ailean@obantimes.co.uk.


text:
Ialtag air fhaicinn ann an Hiort
Chunnacas ialtag ann an Hiort airson a' chiad uair riamh.
Chaidh an Nathusius' pipistrelle fhaicinn na cadal air balla tè de na clèitean san eilean.
'S e creutar tearc a th' anns an Nathusius' Pipistrelle air tìr-mòr.
A-nis, tha tè air a clàradh ann an Hiort - a' chiad uair riamh a chaidh ialtag a chlàradh sna h-eileanan sin.
Eilthireachd
Chaidh a lorg air a' mhìos a chaidh, na cadal air balla tè de na stòran beaga cloiche ris an canar clèitean, a tha sgapte air feadh an eilein.
Chaidh an Nathusius' Pipistrelle - a bhios ri eilthireachd - a chlaradh ann am Breatainn an toiseach ann an Sealtainn, ann an 1940.
Tha na h-uimhir dhiubh air am faicinn air clàran-ola sa Chuan a Tuath bho àm gu àm, a thuilleadh air Sealtainn agus Arcaibh.
A thuilleadh air mac-an-duine, chan eil ach dà mhamal eile ri fhaicinn ann an Hiort - caoraich Hiortach, agus an luchag Hiortach.


text:
Airson beachd mhath fhaighinn air mar a thèid thu gu luchd-rannsachaidh Amazon TOP, feumaidh tu dealbh soilleir fhaighinn air dè a tha a 'reic Amazon. Gus dèanamh cinnteach gu bheil thu a 'togail an iomairt margaideachd agad, thoir sùil air an dreuchd seo gus na rudan as fheàrr a bu chòir dhut a bhith agad fhaicinn. Fosglaidh an dreuchd seo do shùilean gu ionmhas Amazon agus bheir e cuideachadh dhut airgead a thogail an sin gun oidhirp sam bith.
Amazon a 'reic nithean bunaiteach
Rannsaich a tha a' bualadh air Amazon seòladh gu prìomh dhuilleag an toraidh agus an uairsin cliog air na tairgsean a tha air an taisbeanadh fo thuairisgeul an toraidh gus dearbhadh a dhèanamh air na molaidhean a tha rim faotainn. Ach, mar as trice, a 'chiad rud a tha luchd-reic Amazon a' dèanamh cinnteach tha bogsa a cheannach. Tha an earrann seo a 'sealltainn an atharrachaidh as fheàrr taobh a-staigh margaidh mhargaidh. A rèir an dàta staitistigeil, tha $ 56 billean de reic $ 62 billean Amazon a 'tachairt an seo. Tha fios aig bùthan gum faod iad earbsa a bhith air roghainn Amazon oir tha e a 'gabhail a-steach diofar nithean leithid prìs, càileachd, buntainneachd, agus mar sin air adhart. A 'cleachdadh bogsa ceannach, faodaidh luchd-ceannach tòiseachadh air a' phròiseas ceannach aca le bhith a 'cur stuth ris a' bhùth aca fhèin.
Mar thoradh air a 'cho-fharpais àrd air Amazon, chan e obair furasta a th' ann a bhith mar neach-reic a tha a 'buannachadh a' bhocsa cheannach. Chan eil e a 'ciallachadh ma bhios tu àrdachadh air Amazon SERP, bidh thu nad neach-reic. Gus am bogsa cheannach a bhuannachadh, feumaidh tu stiùireadh Amazon a leantainn agus a bhith luachmhor don luchd-ceannach agad.
Na nithean a tha a 'toirt buaidh air far a bheil ceannaiche a' nochdadh air an liosta thairgse:
- Prìsean farpaiseach (27 )
Feumaidh tu prìs farpaiseach a thoirt do luchd-cleachdaidh gus bogsa ceannach a bhuannachadh. Tha e a 'gabhail a-steach chan e a-mhàin cosgais toraidh ach cosgais luingearachd cuideachd. Faodaidh bùthan a tha a 'coimhead airson na stuthan a tha a dhìth air Amazon coimeas a dhèanamh eadar gach prìs agus as coltaiche a thaghadh a' phrìs as ìsle air a 'mhargaidh. Gus do phrìs farpaiseach a chumail, feumaidh tu mion-sgrùdadh farpaiseach a dhèanamh gu cunbhalach. A bharrachd air an sin, tha e reusanta innealan repricing a chleachdadh.
- Tairgse farpaiseach
Bu chòir do thairgsean a bhith a 'farpaiseach oir is ann as motha a tha luchd-reic ann, bidh ea' dìreadh chun a 'mhullaich.
- Eachdraidh reic
Airson bogsa ceannach a bhuannachadh air Amazon, feumaidh eachdraidh reic fada agus adhartach a bhith agad. Bidh Amazon a 'toirt aire do sgrùdaidhean do luchd-cleachdaidh agus an àireamh chuibheasach de cheannaidhean gach mìos. Mar riaghailt, chan fhaod stuthan a nochd o chionn ghoirid air margadh Amazon a bhith nan luchd-reic.
Bidh mòran de na factaran eile a 'toirt buaidh air roghainn Amazon de neach-reic. Ach, is e na nithean gu h-àrd an fheadhainn as cumhachdaiche. Is e am fuasgladh as èifeachdaiche an seo gus dèanamh cinnteach gu bheil gnothaichean sam bith a gheibh thu tro Amazon a 'ruith gu math. Feumaidh tu an luchd-cleachdaidh as fheàrr a thoirt do luchd-cleachdaidh agus fuirich cuideachail..
Tha coileanadh Amazon na phrògram air a dhealbh le Amazon gus cuideachadh le ceannaichean air-loidhne a 'reic am bathar. A 'cleachdadh a' phrògraim seo, faodaidh tu an stuth agad a chuir gu aon de na h-ionadan coileanaidh aig Amazon airson a bhith air an stocachadh. Tha e a 'ciallachadh gu bheil gach Amazon a' ceannach stuth bhuaibh, gach turas a bheir iad seachad iad. Cuidichidh am prògram seo thu gus do ùine a shàbhaladh agus fòcas a thoirt air taobhan eile de bhith a 'ruith do ghnìomhachas. Bidh Amazon a 'gabhail thairis mòran rudan mu shiubhal agus seirbheis luchd-cleachdaidh a thuilleadh air leudachadh ruigsinneachd do chuid stuthan gu buill Prìomh Amazon, agus cuideachadh gus bogsa ceannach a bhuannachadh.
Leudan airson do chuid bathair a rannsachadh TOP air Amazon
Tha na lèirmheasan adhartach deatamach deatamach airson an ìre àrd agad air Amazon. Bu chòir a thoirt fa-near gu bheil sinn a 'bruidhinn mu lèirmheasan air liosta na duilleige agad, ach chan ann mu dheidhinn stuthan-beatha air a' phròifil agad. Leis an ùrachadh algorithm Amazon mu dheireadh, tha e toirmisgte luchd-cleachdaidh a thòiseachadh airson ath-bhreithneachadh fhàgail mar thiodhlac airson tiodhlacan, lasachadh, etc. Mar sin tha agad ri lèirmheas fhaighinn gu organigeach. Is e aon de na dòighean as fheàrr air seo a dhèanamh le bhith a 'toirt an t-suidheachaidh as fheàrr a tha thu a' reic do luchd-cleachdaidh. Feuch an dìcheall agad lèirmheasan toraidh adhartach a ghineadh mar a bhios iad a 'leantainn gu ruigean nas àirde agus barrachd trafaic rannsachaidh, agus as dèidh sin barrachd òrdughan agus reic.
Tha e cudromach a bhith a 'cur a-steach do fhaclan rannsachaidh cuimsichte ann an tiotal a' phrògraim, tuairisgeul agus puingean. An toiseach, feumaidh tu rannsachadh prìomh-fhaclan a dhèanamh agus lorg a 'chuid as freagarraiche do na teirmean rannsachaidh gnìomhachais a dh'fhaodar a chleachdadh airson an àrdachadh clàraichte agad. Air an dàrna ìre, feumaidh tu na faclan-luirg seo a chleachdadh gu ro-innleachdail anns an tiotal agad agus an tuairisgeul gus an liosta agad a dhèanamh nas fheàrr agus nas fhosgailte air duilleag toraidhean rannsachaidh Amazon. Ach, cha bu chòir dhut a bhith a 'toirt thairis air do chlàradh le faclan-luirg mar a tha an algairim Amazon an-diugh a' fàs nas cliù agus faodaidh tu a bhith air a pheanasachadh air a shon. Sin as coireach gu bheil an tiotal agad nàdarra, mionaideach agus tarraingeach gus luchd-ceannach a dhèanamh cliog air air bho na toraidhean rannsachaidh. Gus an iomairt rannsachaidh faclan-luirg agad a dhèanamh nas sìmplidhe, faodaidh tu aon de na h-innealan molaidh fèin-ghluasadach a chleachdadh leithid Google Keyword Planner no Amazon Keyword Tool.
- Liostadh toraidh as fheàrr air a dheagh dhealbh
Faodaidh liosta de thoraidhean as fheàrr leotha cuideachadh le bhith a 'buannachadh reic fad-ùine. Anns na h-artaigilean a bh 'againn roimhe, thug sinn seachad tiotalan mionaideach mar a dhèanadh tu do chlàradh gu h-èifeachdach. Sin as coireach gu bheil mi an seo a 'dol a chlàradh ach toradh bunaiteach a tha a' clàradh fhactaran as fheàrr a bheir buaidh dheimhinneach air a 'phrìs agus an tionndadh clò-bhualaidh agad:
- Ainm brèagha agus glacaidh;
- Tiotal toraidh tuairisgeulach;
- Tuairisgeul iomlan an toraidh le gach gnè de thoraidhean riatanach agus sochairean follaiseach;
- Puingean bàla reusanta;
- Dealbhan toraidh càileachd le comas zoomadh;
- A 'dèiligeadh ri draghan.
Tha an raon air a shuidheachadh le luchd-ceannach Amazon air na tha iad a 'faireachdainn mar a tha an luach agus dè tha iad deònach caitheamh air. Bu chòir do phrìs a bhith reusanta agus stèidhichte air a 'mhargaidh àbhaisteach. Faodaidh e togail no tuiteam ann an seusan no le coltas an dreach ùr leasaichte den toradh agad. Cha bu chòir do phrìs a bhith gu math ìosal oir faodaidh e a bhith a 'ciallachadh cùisean càileachd airson do luchd-ceannach a dh'fhaodadh a bhith agad. Sin as coireach gu feuch ri stiùireadh a dhèanamh air prìomh thoraidhean na làraich agad.


text:
04.01.2018
Dè dh’fhaodadh na h-atharrachaidhean ris an dòigh anns
an lìbhrigear foghlam ann an Alba a’ ciallachadh dhut? Seo a’ cheist a bhios
BPA bho Chomataidh Foghlam is Sgilean ann am Pàrlamaid na h-Alba a’ faighneachd
agus iad a’ tadhal air Glaschu nas anmoiche anns a’ mhìos.
Dè dh’fhaodadh na h-atharrachaidhean ris an dòigh anns
an lìbhrigear foghlam ann an Alba a’ ciallachadh dhut? Seo a’ cheist a bhios
BPA bho Chomataidh Foghlam is Sgilean ann am Pàrlamaid na h-Alba a’ faighneachd
agus iad a’ tadhal air Glaschu nas anmoiche anns a’ mhìos.
Air Diluain 15
Faoilleach 2018, bidh a’
Chomataidh ag iarraidh a chluinntinn bhuat agus iad a’ tadhal air an
Lighthouse, Glaschu. Thathar a’ dèanamh an tadhail mar phàirt de dh’obair na
Comataidh a’ coimhead air molaidhean Riaghaltas na h-Alba airson ath-leasachadh
foghlaim, a bhios, am measg nithean eile, a’ toirt barrachd cumhachd do
cheannardan-sgoile air maoineachadh agus luchd-obrach. A bharrachd air sin,
bidh solaran eile ann gus com-pàirteachadh phàrantan agus choimhearsnachdan a
bhrosnachadh. Tha stiùireadh air na h-atharrachaidhean, ann an cruth a ghabhas
a leughadh gu luath, ri fhaotainn an seo.
Tha a’ Chomataidh
ag iarraidh a chluinntinn bho òigridh, bho phàrantan agus bhuapasan a tha ag
obair ann an sgoiltean gus am beachdan fhaighinn air na h-atharrachaidhean a
thathar a’ moladh, air dè a’ bhuaidh a dh’fhaodadh a bhith aca air sgoiltean
agus air dè an taic a dh’fheumas sgoiltean gus na h-atharrachaidhean a
dhèanamh.
A bharrachd air
coinneamhan a chur air dòigh, bidh a’ Chomataidh a’ dèanamh tadhail air
bun-sgoiltean ionadail a chluinntinn bho cheannardan-sgoile agus bho
sgoilearan.
Thuirt
Neach-gairm na Comataidh, Seumas Ó Dornáin BPA:
“Airson an turais
againn gu Glaschu, cha b’ urrainnear cuspair nas cudromaiche a bhith againn na foghlam
ann an Alba anns an àm ri teachd.
“Tha Riaghaltas
na h-Alba air planaichean a chur an cèill airson tur-atharrachaidhean ris an
dòigh anns a bheilear a’ lìbhrigeadh foghlaim ann an Alba, le prìomh amas gun
dùintear am bèarn cosnaidh. Tha sinn airson fios a bhith againn dè do bharail
air na beachdan seo, am bi iad a’ dèanamh diofar dhut agus dè na molaidhean a
bhiodh agad air mar a dh’fhaodar iad atharrachadh.
“Tha e deatamach
gun cluinn sinn bhuapasan aig a bheil eòlas air siostam an fhoghlaim, air chor
’s gum bi fios againn air dè bhios na h-atharrachaidhean a’ ciallachadh gu
pragtaigeach. Mar sin, thig agus their, agus leig fios thugainn air dè do
bheachd-sa.”
Bu mhath leis a’
Chomataidh gun tigeadh am poball chun an Lighthouse, 11 Mitchell Lane, Glaschu,
bho 6f gu 7.30f gus am beachdan a cho-phàirteachadh. Bidh deochannan agus
greimeannan-bìdh rim faotainn.
Cuideachd, bidh
cothrom ann obair na Comataidh fhaicinn mar a tha i a’ tachairt, aig 4.30f,
agus coinneamh fhoirmeil aig a’ Chomataidh le ùghdarrasan foghlaim.
Ma tha thu airson
a bhith an làthair airson a’ chòmhraidh le BPA no airson tiocaidean an-asgaidh
fhaighinn airson coinneamh fhoirmeil na Comataidh a choimhead, cuir fios gu
es.committee@parliament.scot no cuir fòn thugainn air 0131 348 6225.
Cùl-fhiosrachadh
Tha Riaghaltas na
h-Alba an-dràsta a’ dèanamh co-chomhairleachaidh air beachdan gus foghlam ann
an Alba ath-leasachadh, leis an amas gun cuir iad an cèill Bile Foghlam (Alba)
an ath-bhliadhna. Tha Comataidh Foghlam is Sgilean air conaltradh ro-reachdais
a ghabhail os làimh gus cuideachadh a thoirt air an cuid beachdachaidh air a’
Bhile nuair a dh’fhoillsichear e.
Gheibhear
lethbhreac de cho-chomhairleachadh Riaghaltas na h-Alba tron cheangal seo.
Fios Conaltraidh
Fiosrachadh do na meadhanan
Fiosrachadh mun Chomataidh
Public information
- Telephone enquiry line: 0800 092 7500 or 0131 348 5395 (Gàidhlig)
- info@parliament.scot
- Text 07786 209 888
- Ask a question online through live chat
- We also welcome calls using the Text Relay service or in British Sign Language through contactSCOTLAND-BSL
Keep up to date with us on:


text:
- TIOTAL
- Cidhe na h-Aiseige, Inbhir Ghòrdain
- EXTERNAL ID
- QZP40_CARD_5650
- ÀITE
- Inbhir Ghòrdain
- SIORRACHD/PARRAIST
- ROS: Ros Cuithne
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 37276
- KEYWORDS
- cairtean-puist
aiseagan
Baile Bhlàir
taistealaich
Air a' chairt-phuist seo chithear Cidhe na h-Aiseige, Inbhir Ghòrdain
Bhiodh an aiseag a' ruith eadar Inbhir Ghòrdain agus Baile Bhlàir, baile beag air taobh thall Caolas Chrombaigh air an Eilean Dubh. Chleachd taistealaich an t-slighe aiseig seo 's iad a' siubhal gu Caibeal Naomh Dubhthaich ann am Baile Dhubhthaich. Stad an t-seirbheis aiseig eadar Inbhir Ghòrdain is Baile Bhlàir anns na 1960an


text:
Eilean Orasaigh
'S e aon de na h-Eileanan a-staigh a tha ann an Eilean Orasaigh [1] (Beurla: Ornsay). Tha e suidhichte san àird an ear leth-eilean Slèite anns an Eilean Sgitheanach. Ma bhios a' mhuir air falbh, 's urrainnear coiseachd ann bho Eilean Iarmain. Tha e cho farsaing ri 35 heactair agus tha an t-àite as àirde cho àrd ri 46 meatair. Tha acarsaid nàdarra ann. 'S e seo na co-chomharran aige: 57° 8′ 48″ Tuath, 5° 47′ 12″ Iar. Chan eil duine sam bith a' fuireach ann.
Thàinig an t-ainm Orasaigh bhon fhacal Seann Lochlannais Örfirirsey, agus tha e a’ ciallachadh "Ebb island". [2]
Tha taigh-solais Orasaigh suidhichte ann an Eilean Sionnach, eilean beag dìreach faisg air Eilean Orasaigh. Chaidh a thogail anns a' bhliadhna 1857 le David agus Thomas Stevenson. [3]
Iomraidhean[deasaich | deasaich an tùs]
- ↑ "Placenames", duilleag 67, Pàrlamaid na h-Alba (fo "Isleornsay")
- ↑ "Placenames", duilleag 93, Pàrlamaid na h-Alba
- ↑ Taigh-solais Orasaigh (Beurla)
Ceanglaichean a-mach[deasaich | deasaich an tùs]
- Iomraidhean nam mapaichean airson comharradh-clèithe: NG 710 125


text:
Airgead Mhic a' Mhaoilein
Chaidh barrachd airgid a chruinneachadh le meur Leòdhais de Bhuidhinn Taic Aillse Mhic a' Mhaoilein an-uiridh na ann an àite sam bith eile ann an Alba.
Bha na chruinnich iad ann an 2011 dìreach beagan notaichean gann air £100,000.
Chaidh taigh fhàgail aig a' bhuidhinn ann an tiomnadh agus chaidh aca air sin a reic.
Ceann-bliadhna sònraichte
Thuirt Agnes NicLeòid bho chomataidh Leòdhais dhen bhuidhinn gun deach oidhirp shònraichte a dhèanamh an-uiridh le luchd-taic na buidhne 's ceud bliadhna ann bho chaidh a stèidheachadh.
"Tha sinn gu math taingeil dhan t-sluagh mar a bha iad gar cuideachadh bhon fheadhainn a b' aosta chun an fheadhainn a b'òige. Gu math tric cuiridh e iongnadh ort nuair a chì thu feadhainn òg a' tighinn 's iad a' toirt seachad nan sgillinnean a bh' aca nam pocaid," thuirt i.
Bidh a' chomataidh ionadail a' cur air dòigh sreath thachartasan air feadh na bliadhna airson airgead a thoirt a-steach.
Tha iad cuideachd air a bhith a' faighinn airgid anns an dà bhliadhna mu dheireadh bhon rallaidh chàraichean a tha ga chumail ann an Steòrnabhagh.
Thuirt Agnes NicLeòid, ged 's e comataidh an ìre mhath beag a th' annta, gu bheil mòran anns a' choimhearsnachd a tha deònach an cuideachadh le tachartasan sònraichte.
Bidh an t-airgead a thèid a chruinneachadh anns na h-Eileanan cuideachd ga chosg anns an sgìre.


text:
Luchdaich a-nuas – Nibblers Hack Tool Android iOS
Nibblers Hack Tool Tha bathar-bog ùr a leasachadh agus a dhealbhadh airson an fheadhainn aig a bheil ”salach” mind and want to hack the game Nibblers. Tha Morehacks sgioba thu a-nis a 'toirt an cuid de mhealltairean airson a' gheama seo, which you can use with the help of this Nibblers Hack Cheat Tool.
Bho an-cruthachaidh de Angry Birds tighinn seo fìor mhath arcade gheama. Maids trì Cluicheadairean mheasan agus tha thu nibbling! Tha e furasta a thogail suas agus a 'cluich, ach le còrr is 200 ìrean - agus tuilleadh a chur ris, bha an-còmhnaidh dùbhlan ùr-feitheimh! Ach dè tha thu a 'smaoineachadh mu dheidhinn mealltairean anns a' gheama seo? It’s very simple and easy if you use this Nibblers Hack Tool, oir tha càirdeil agus eadar-aghaidh fad Hack phròiseas Thèid crìoch a chur a-mhàin le beagan cliogan.
Nibblers Hack Tool Feartan
- Gun chrìoch Gems
- Gun chrìoch Lives
- Gun chrìoch Moves
- Chan eil feum jailbreak
- Chan eil e gu feum freumh
- Luath agus furasta a chleachdadh
- Saor an-asgaidh a luchdachadh a-nuas
Mar sin,, Faodaidh tu hack Nibblers in multiple ways. If you want just to complete a level, select the unlimited moves feature and you will play until you succed. If you want to buy some special items, add the amount of gems that you need and you will have the power to buy everything you want. We recommend you to use this hack tool only when you really need it. The game can become boring if you activate all the cheats from the beginning. Use it responsibly!
You can use this cheat tool directly on your Android / iOS uidheam. cuideachd, ma tha thu ag iarraidh a leagadh Nibblets air innealan ioma urrainn dhut cleachdadh an dreach PC. Gu h-ìosal tha sinn a 'toirt dhuibh an stiùireadh airson succesfull Hacking procces.
Nibblers Hack Tool Stiùireadh
- Thoir a-nuas Nibblers Hack Tool
- Ceangail an inneal agad airson PC
- Tagh do OS (Android / iOS) agus briog air a 'phutan' fuasgladh inneal
- Tagh an mhealltairean a tha thu airson a cleachdadh
- Chur thuige siostam tèarainteachd (Guard Dìon Sgriobt)
- Briog air "Hack!" 'Phutan agus a' feitheamh gus an Hacking phròiseas deiseil
- Disconnect an uidheam agus a 'tòiseachadh air geama


text:
Dr Hugh Dan MacLennan looks at who currently represents the Gaelic community and asks if individuals and certain organisations could do more. Cleas iomadach ceist, tha diofar thaobhan air an dearbh cheist, a tha a’ buaireadh dhaoine an-diugh ann an iomadach dòigh. Anns a’ chiad àite, dè, no cò, th’ ann an coimhearsnachd na Gàidhlig agus càite bheil e, i, no iad?
‘S e firinn na cùise gur e beathach gu tur ùr a th’ ann an Gàidheal an latha an-diugh (ma tha sinn a’ ciallachadh cuideigin le Gàidhlig le bhith ag ràdh sin) agus gu bheil am beathach sin ri lorg ann an àiteachan no le dreach is cumadh gu math eadar-dhealaichte bhon choltas a bh’ air ‘Gàidheal’ nuair a bha mi fhèin nam ghiobal òg an Lochabar.
Tha gu leòr gam meas fhèin mar Ghàidheil an-diugh ma tha Gàidhlig aca no ùidh ‘sa chànan – biodh iad fileanta bho thùs no nan ‘luchd ionnsachaidh ùra’. Tha sin gam fàgail beachdail mun Ghàidhlig agus dè tha ceart no ceàrr mun dòigh sa bheil cuid de rudan a’ tachairt.
Feumaidh mi ràdh son mo thaobh fhèin dheth nach robh mi a-riamh gam mheas fhèin mar riochdaire do shaoghal na Gàidhlig mura robh mi air m’ fhasdadh son sin a dhèanamh. Ma bha, no tha, beachdan agam air cùisean Gàidhlig, nì mi sin follaiseach ann an dòighean a tha iomachaidh agus, tha mi an dòchas, ciallach.
‘S e dòigh car iomrall a tha sin air dèiligeadh ris a’ cheist anns a’ cheann-teagasg. Ach cò gu fìrinneach a tha a’ riochdachadh na coimhearsnachd Gàidhlig? ‘S e mo bharail fhèin gu bheil làn cheartas agus làn chòraichean aig gach neach bhon choimhearsnachd sin a bhith a’ riochdachadh na Gàidhlig – agus bu chòir sin a dhèanamh ann an dòighean a tha ciallach, innleachdach, dìreach agus susbainteach.
Ro-thric ge-tà, `s dòcha nach eil coimhearsnachd na Gàidhlig ga riochdachadh fhèin ann an dòigh a tha cho ealanta, gleusda ‘s a bu chòir. Chan eil againn ach coimhead air an dòigh sa bheileas, no nas fìrinniche nach eileas, a’ dol an sàs anns an ladarnas a bhios a’ dol mun Ghàidhlig agus gu sònraichte mun ‘ana-caitheamh airgid’ a th’ ann a’ cosg airgead poblach air a’ chànan.
‘S e an rud as draghaile mun seo nach eil buidhnean na Gàidhlig – foirmeil, neo-fhoirmeil no eile, idir deònach, sa chumantas, a dhol an sàs anns an deasdad gus còraichean na Gàidhlig a sheasamh. Tha adhbharan gu leòr ann a chur an aghaidh na tha de dh’easbhaidh anns na meadhanan, ach tha leisg uamhasach oirnn sin a dhèanamh. Tha eachdraidh, teisteanas, toradh ransachaidhean, fiùs seasamh laghail a dh’fhaodamaid a chleachdadh son car a chur an amhaich nan argamaidean ladarna a tha a’ spùtadh air Facebook, Twitter agus bho chuid de luchd-naidheachd nam pàipearan, ionadail agus nàiseanta.
‘S dòcha gu bheil ceist eile ann ge-tà, agus ‘s e sin a bheil còir dragh a bhith oirnn mu na tha de sgudal mun cuairt? Cia mheud a tha a’ leughadh phàipearan-naidheachd san latha th’ ann? Nas lugha agus nas lugha gach latha. Twitter? Facebook? Cia mheud a tha a’ leantainn bheachdan an fheadhainn a tha ri faoineas? Aig amannan chan eil cus, agus `s dòcha nach bu chòir dhuinn feart sam bith a ghabhail de na beachdan.
Gu math tric tha e air fhàgail aig duine no dithis a tha gu math dìcheallach a bhith a’ tilleadh air easbhaidh. Chan eil sin math gu leòr nam bharail-sa, agus tha làn thìde aig buidhnean Gàidhlig, bho ìre choimhearsnachd gu ìre a’ Bhùird, a dhol air an casan – chan ann le pylons a leagail no taighean còmhnaidh a chur nan teine mar bhathas uaireigin a’ muigheadh sa’ Chuimrigh, ach tro innleachdan agus le cleachdaidhean a tha tòrr nas fhearr na an fheadhainn ris a bheileas a’ coiteachadh.
Air a stèidheachadh fo Achd na Gàidhlig (Alba) 2005 ’s e Bòrd na Gàidhlig a’ phrìomh bhuidheann ann an Alba air a bheil dleastanas gus leasachaidhean Gàidhlig a chur air adhart agus gus comhairle a thoirt do Mhinistearan na h-Alba mu chùisean Gàidhlig. Chan e na briathran agam-sa a tha sin ach na faclan oifigeil a tha a’ stiùireadh obair a’ Bhùird. Tha a leithid eile a’ stiùireadh obair an TBh. Ach dè tha a’ stiùireadh bhuidhnean eile agus gam bacadh bho chrann-tara na Gàidhlig a thogail dhan adhar agus a’ sgoileadh air an eadar-lìon is meadhanan eile? Cion fiosrachaidh, cion diù, cion misneachd? ‘S dòcha earrann mhath dhen h-uile càil an sin.
Bidh sibh a’ faighneachd dè an fhreagairt a th’ agam son a t-suidheachaidh? Ceart no ceàrr e tha mi dhen bharail gu bheileas a’ sùileachadh cus air buidhnean oifigeil leithid a’ Bhùird agus MG Alba is gun stòras no cothrom aca ach na h-uimhir a dhèanamh fo na dleastanasan laghail a th’ orra. ‘Chanadh Ùisdean sin co-dhiù’, canaidh cuid agaibh. Cha chanadh gun adhbhar, o chionn tha sinn a’ tighinn beò ann an suidheachadh gu math cugallach is èiginneach. Buidseit bho Westminster a dh’fhaodadh ionmhas na Gàidhlig a sgrios an ath bhliadhna (tro làmhan is gnìomhan Dhùn Èideann), a cheart cho math ‘s a thèid gearraidhean garbha eile a chur troimhe.
Agus ciamar no carson a thigeadh neach poileataigs sam bith gu cobhair na Gàidhlig agus seirbhisean poblach gan gearradh, sgoiltean a’ dùnadh, agus fhathast sinn a’ suileachadh fàs ann an àireamhan na Gàidhlig. Sin fuaim na h-argamaid. ‘S e fìrinn na cùise nach eil còraichean againn a dh’ fhosglas sgoiltean Gàidhlig ùra agus tha amharas agam nach bi a’ chiad ghreis. Mura bi neart is susbaint sna h-argamaidean againn chan eil an saoghal Gàidhlig gu bhith buan.
Agus a’ tilleadh gu na ceist cò tha a’ riochdachadh? Tha e nas fheàrr coimhead ri cò bhios. Bu chòir gum biodh oilthighean, buidhnean leithid a’ Chomainn Ghàidhealaich (aig a bheil neart ann an àireamhan is taic) agus buidhnean is comainn Ghàidhlig eile a’ dèanamh barrachd a thaobh a bhith a’ cur ìmpidh air comhairlean agus an dà Phàrlamaid a tha gar cumail air ais a rabhaigeadh.
Cuireamaid innleachd air dòigh sa choimhearsnachd son ar còraichean a sheasamh – agus an cabhaig.
Ùisdean MacIllInnein
Co-Rannsachaidh Soillse
Oilthigh Dhùn Èideann
Bidh seminar air a’ cheann-teagaisg aig HD ann an Oilthigh Dhùn Èideann Dihaoine 13mh aig 50 Ceàrnag Sheòrais, aig 1300


text:
- TIOTAL
- Turas-Cuimhneachaidh gu St Valery (6 à 6)
- EXTERNAL ID
- PC_VALERIE_FRASER_STVALERY06
- DEIT
- Òg-mhios 1961
- LINN
- 1960an
- CRUTHADAIR
- Ronald Miller
- NEACH-FIOSRACHAIDH
- Valerie Fraser
- AITHNEACHADH MAOINE
- 2733
- KEYWORDS
- turasan cràbhach
An Dara Cogadh
Tha am film goirid bhidio seo o1961 ag innse mun turas a rinn buidheann de dh'fhireannaich a bha uaireigin ann an Gàidheil Chamhsroin na Bànrìgh (51mh Roinn Ghàidhealach) do bhaile agus sgìre St Valéry-en-Caux ann an taobh a tuath na Frainge. Chaidh am film a dhèanamh le Raghnall Mac a' Mhuilleir.
Fichead bliadhna roimhe sin, ann an 1940, chùm an 51mh orra a' sabaid san Fhraing an dèidh don mhòr-chuid den arm, am British Expeditionary Force, a bhith air an tarraing às aig Dunkirk an 4mh an Ògmhios. Thàinig air na fir a bha air fhàgail tarraing air ais do bhaile St Valéry-en-Caux nuair a rinn na Gearmailtich ath-ionnsaigh orra. Chuir ceò dumhail dàil air oidhirpean an Nèibhidh gus na saighdearan a thogail air falbh agus chaidh òrdugh a thoirt don 51mh 's iad air an cruinneachadh agus gun chonnadh làmhaich, gun solarachadh, ag innse dhaibh gèilleadh don t-7mh Roinn nam Panzer aig an t-Seanalar Erwin Rommel an 12mh Ògmhios 1940. Chaidh barrachd air 10,000 a ghabhail nam prìosanaich agus chuir iad seachad an còrr den chogadh ann an campaichean phrìosanaich cogaidh.


text:
Co-aonta Warszawa
B' e còrdadh co-obrachaidh agus cuideachaidh armailte dham buineadh dùthchannan Comannach na Roinn Eòrpa airson an cuid fèin-dìona dhearbhadh, an aghaidh bagairtean cogaidh nan dùthchannan an iar ri linn a' Chogaidh Fhuair, a bh' ann an Co-aonta Warszawa (Gu h-oifigeil: Còrdadh Càirdeis, Co-obrachaidh agus Cuideachaidh a-rèir a Chèile).
Susbaint
Eachdraidh[deasaich | deasaich an tùs]
An dèidh crìoch oifigeil an Dàrna Cogaidh ann an 1945 thoisich còmhstri eile a mhair 44 bliadhna ris an canadh An Cogadh Fuar, mar a thuirt Winston Churchill (Seann Phrìomh Mhinistear na Rìoghachd Aonaichte a bha seo), ann an òraid a rinn e ann am Fulton ann an 1946,[1] nuair a nochd an Cuirtear Iarainn tarsainn na Roinn-Eòrpa. Bha ceannardan nan dùthchannan air an àirde an iar na Roinn-Eòrpa airson an siostam poileataigeach agus eaconomach a dhìon agus le sin thug iad gunnaichean 's a leithid air ais gu saighdearan Hitler a bha nam prìosanaich thall far an robh A' Ghearmailt fo bhuaidh nan Stàitean Aonaichte: B' e toiseach tòisichidh na Bundeswehr - Arm na Gearmailt an Iar.[2] Ann an 1954 dhiùltadh iarrtas an USSR ballrachd NATO fhaighinn.[3] Bhathar dhen bheachd, san taobh eile nan crìochan, gu robh sin cunnartach dha na dùthchannan a bha fo bhuaidh an USSR agus le sin chaidh buidhean-dìona a chur air dòigh air 1 an Cèitean 1955 ann an Warszawa[4] agus cha do bhris e às a chèile ach ann an 1991.
Cha robh a h-uile dùthaich Comannach na bhall. Aig deireadh a' Chogaidh, cha robh saighdear neo saighdear Sobhiatach ann an Iùgoslabhia neo Albàinia agus anns na dùthchannan chuir na Comannaich ruaig aig na Nàsaich às aonais cuideachaidh bhon ear.[5] Fiù's fhuair iad taic à Breatainn airson na Gearmailtich a shabaid. le sin, cha do ghabh Iùgoslaibhia idir ris a' Cho-aonta agus ghabh Albàinia ris dìreach o chionn 's gur robhar an dùil gum beireadh Iùgoslaibhia fhèin ionnsaigh orra.[6] Dh' fhàg Albàinia an Co-aonta ann an 1968[7] leis gu robh iad air an aon ràmh ris Sluagh-Phoblachd na Sìne ri linn trioblaid eadar an USSR agus Sìona. A bharrachd air sin, sheas Nicolae Ceauşescu an aghaidh na rinn an Co-aonta ann an ann an 1969.[8] Fiù' s thug e air an Co-aonta a chuid fheachd a thoirt a-mach à Romàinia. Sheachdain Iùgoslaibhia, Albàinia agus Romàinia smachd nan Sobhiatach ach bha an t-slighe air adhart romhpa mòran na bu dhorra an dèidh 1989.
Bha prìomh-oifisean na buidhne suidhichte ann am Mosgo, far an robh Comataidh Measaidh Poileataigeach a ghabhadh a-steach gach uile dùthaich-buill.[9] Bha aig a' Chomadaidh ri gnothach poileataigeach rèiteachadh taobh a-staigh neo taobh a-muigh a' Cho-aonta, nan robh sin feumach dha. A thuilleadh air sin, b' e daoine às an USSR an fheadhainn na bu chumhachdaile na comataidh.[10] 'S ann ann an dòigh seo a dhèanadh an USSR cinnteach gum biodh a' bhuidhean a gabhail ri a chuid leas a thaobh poileataigs nan dùthchannan cèin. A bharrachd air sin, bha an USSR feumach oirre airson bac a chur air saobhadh ideòlach bhon mhodal Sobhiatach eadar na dùthchannan-buill.[11] Rinn e a' chùis turas neo dhà. Mar eisimpleir, thug e ionnsaigh air An Ungair ann an 1956[12] air An t-Seic-Slòbhac ann an 1969.[13] A dh'aindeoin sin, cha tug an Co-aonta ionnsaigh air A' Phòlainn ann an 1981,[14] is iad a' leigeil Riaghaltas na Pòlainne a' chùis a rèiteachadh na aonar.
Thoisich còmhraidhean eadar NATO agus an Co-aonta airson pròiseas dì-armachadh a chur air bhog mean air mhean aig deireadh nan 80an. Cha tachradh sin às aonais an sàr obair phoileataigeach a rinn Mikhail Gorbachev,[15] agus b' esan a lughdaich feachdan na USSR a bha anns na dùthchannan air àirde an ear na Roinn-Eòrpa. Chuir ar-a-maich a thachairt as t-fhoghar 1989 agus briseadh à chèile an USSR fhèin crìoch air Co-mhaoineas agus agus mar sin,[16] chaidh an Co-aonta Warszawa à bhith air 1 an t-Iuchar 1991 ann am Pràg, nuair a chuir dùthchannan-buill a' Cho-aonta ainmean gu sgrìobhainn a chuir crìoch oifigeil air.[17] An ceann dìreach ochd bliadhna, air 12 am Màrt 1999, dh'aonaich An t-Seic, An Ungair agus A' Phòlainn gu NATO. Rinn An t-Slòbhac, Romània, Bulgàiria, Eastonia, Lettonia agus Lituania an aon rud ann an 2004. Mu dheireadh thall ghabh Albàinia agus Poblachd na Cròthaise ri NATO ann an 2009.[18]
Feachdan Armaichte Stàitean a' Cho-aonta Warzsawa (1990)[deasaich | deasaich an tùs]
Mar a chithear anns na figearan a leanas, b' e feachdan agus stuth armaichte an Aonaidh Shobhiataich mòran na bu mhò agus mòran na b' fhèarr na bha aig buill eile a' Cho-aonta uile gu lèir.
Buill[deasaich | deasaich an tùs]
Ghabh gach uile dùthaich Comannach san Roinn-Eòrpa ris a' Cho-aonta ach Iùgoslaibhia, a leanadh a slighe fhèin.[19] A bharrachd air sin, dh' fhàg dà dhùthaich an Co-aonta agus chuir Romàinia feachdan an USSR a-mach às an dùthaich.
- Albàinia (1960 -1968)
- Bulgàiria (1955 -1991)
- DDR (1955 -1990)
- A' Phòlainn (1955 -1981)
- Romàinia (1955 -1990)
- An t-Seic-Slòbhac (1955 -1978)
- USSR (1955 -1991)
- An Ungair (1955 -1990)
Ainmean a' Cho-aonta[deasaich | deasaich an tùs]
- Albàinis: Pakti i miqësisë, bashkëpunimit dhe i ndihmës së përbashkët
- Bulgàiris: ДoroBop зa дpyжбa, cъTpyдHичecTBo и BзaиMoпoMoщ
- Gearmailtis: Vertrag über Freundschaft, Zusammenarbeit und gegenseitigen Beistand
- Pòlais: Układ o przyjaźni, współpracy i pomocy wzajemnej
- Seacais: Smlouva o přátelství, spolupráci a vzájemné pomoci
- Slobhacais: Zmluva o priateľstve, spolupráci a vzájomnej pomoci
- Ròmainis: Tratatul de prietenie, cooperare şi asistenţă mutuală
- Ruisis: ДoroBop o дpyжбe, coTpyдHичecTBe и BзaиMHoй пoMoщи
- Ungairis: Barátsági, együttműködési és kölcsönös segítségnyújtási szerződés
Iomraidhean[deasaich | deasaich an tùs]
- ↑ John Clare
- ↑ Planet Wissen
- ↑ Digicoll Library
- ↑ Live 2 Times
- ↑ Znaci
- ↑ History Studies
- ↑ Avizora
- ↑ Ziare
- ↑ The Wilson Centre
- ↑ RMF 24
- ↑ Ryszard Kałużny: Układ Warszawski 1955 - 1991, Zeszyty Naukowe Wyższej Szkoły Oficerskiej Wojsk Lądowych 2008
- ↑ Gyorkei J, Horvath M, Soviet Military Intervention in Hungary, 1956, Central European University Press, Budapest, 1999
- ↑ Der Spiegl
- ↑ Perspectiva
- ↑ History
- ↑ El Orbita
- ↑ Poslanecká Sněmovna Parlamentu České Republiky
- ↑ The Nation
- ↑ Universidad Complutense de Madrid


text:
Corinto
'S e baile beag ann an Cauca, Coloimbia,[1] a th'ann Corinto. Tha e suidhichte 118km air falbh bho Phopayán (prìomh-bhaile na roinne) agus dhe 53km bho Chali, ann an sgìre ris an canar an Sliabh Meadhanach (Spàinntis: La Cordillera central) ann na na h-Andes. 'S e baile le gnàth-shìde theth a th’ann le teodhachd mu 24˚ thar cheann, rè na bliadhna, ged a tha teodhachd mu 13˚ faisg air a’ bhaile. Chaidh am baile a stèidheachadh ann an 1867.
Susbaint
Sluagh a' bhaile[deasaich | deasaich an tùs]
Ged a tha 28,310 nan tàmh anns a' bhaile, tha a'mhòr-chuid, 16,157 dhuibh a' fuireach anns na sgìrean dùthchasail am broinn crìochan a' bhaile.[2] Tha fearrann na dùthcha sin ga roinn eadar na bailtean (Spàinntis: municipios) agus le sin tha gach clachan agus croit fo stiùireadh baile air choireigin.[3] Air adhbharan trioblaidean poiliteagach air an dùthaich, tha a' mhòr-chuid dhe na daoine anns gach uile baile a-nis a' fuireach anns na bailtean fhèin, is na daoine a' fàgail na sgìrean dùthchasail. Le sin, 's e pàtran àireimh-sluaigh traidiseanta a th'ann.
Taobh chinnidh, ' s e daoine Afraganach agus Tùsanach a th'ann a' mhòr-chuid dhe na daoine ann an Corinto (is mòran dhuibh mestizos). ‘S e Tùsanaich a th’ann an 44.2% agus tha 27.9% dhe daoine le freumhan ann an Afraga. ' S urrainn dhan 83.1% dhe na daoine ann an Corinto leughadh agus sgrìobhadh. A tuilleadh air sin, tha fòn aig an taigh aig 15.9% dhe na dachannan.[4]
Ainneart[deasaich | deasaich an tùs]
Chaidh coslach fhir às An Spàinn a lorg ann an Corinto air 22 an Lùnasdal 2013. Chaidh Sergio Muñiz Brioso, a bha 28 bliadhna a dh'aois, a thoirt am brùid as t-samhradh san aon bhliadhna.[5]
Fèisean[deasaich | deasaich an tùs]
Thathar a’ cumail am iomadach seòrsa dhe fhèis ann an Corinto. Chithear fèilltean caitligeach, leis gur e dùthaich le mòr-chuid chaitligeach a th’ann fhathast,[6] fèisean na stàite agus tachartasan ionadail a sheallas cho làidir ‘s tha beairteas cultarail na dùthcha.
- Fèis an Neo-eisimeileachd: 20mh An t-Iuchar.
Daoine Ainmeil[deasaich | deasaich an tùs]
José María Obando (1795 - 1861): Ceann-suidhe na dùthcha eadar 1831 agus 1832.
Iomraidhean[deasaich | deasaich an tùs]
- ↑ Dùthchannan aig SMO
- ↑ Figearan Oifis a' Chunntas-sluaigh
- ↑ Cololmbia Virtual
- ↑ Bileag fhiosrachaidh DANE
- ↑ El Periódico de Catalunya
- ↑ Country Studies: Colombia


text:
Gu mì-fhortanach, chan eil treòrachadh deimhinnte no planaichean gnìomha ceum air ceum sam bith a dh'fhaodas a bhith a 'toirt seachad gealltanas do liosta thoraidhean air am faicinn gu math air rannsachadh Amazon airson tairgsean as fheàrr. Le milleanan de luchd-ceannach gnìomhach, tha milleanan de thairgsean toraidh, agus tha an algorithm rangachadh rannsachaidh sàr-mhath aige na àite farpaiseach airson reic. Agus tha seo an uair a thig an toradh as fheàrr dhut a 'liostadh a-steach. Tha mi a 'ciallachadh sin le liosta mhath de phrìomh fhaclan-luirg as urrainn dhut a dhreapadh chun a' mhullach ann an Amazon a 'lorg airson tairgsean reic. Ach ciamar a lorgas tu na prìomh fhaclan as fheàrr leis an ìre rannsachaidh as motha a tha fhathast fhathast nas ìsle? Gu h-ìosal tha mi a 'dol a shealltainn dhut stiùireadh goirid gus rudan a dhèanamh nas fhasa, co-dhiù an fheadhainn a bha co-cheangailte ris an rannsachadh prìomh fhacal air Amazon.
Obraich a-mach Faclan-luirg Sìthe
Mura h-eil fios agad dè na prìomh fhaclan-luirg as cudromaiche a chleachdas tu airson na toraidhean a th 'agad air Amazon, is e seo an t-àite tòiseachaidh agad. Is e a 'chiad rud a thèid a dhèanamh a tha a' lorg prìomh fhaclan sìol. Tha mi a 'ciallachadh nuair a bhios stuth agad ri reic mar-thà, is e an t-àm a th' ann na h-àireamhan rannsachaidh bunaiteach a chomharrachadh, a rèir a bhith a 'faighinn dealbh mòr de abairtean rannsachaidh earball fada a bhios luchd-ceannach beò a' cleachdadh. Tha mi a 'moladh a bhith a' cleachdadh Planadh Faclan-luirg Ghoogle mar an fhìor fhreagairt agad airson kickstart a thuigsinn gun dàil riaghailtean a 'gheama a tha thu airson a bhuannachadh le Amazon a' lorg airson tairgsean as fheàrr.
Beachdan mu fhaclan-claidheimh a tharraing còmhla
Is e an ath cheum agad beachdan prìomh fhaclan a tharraing bho dhà phrìomh stòras - roghainnean rannsachaidh fìor bhùth, a bharrachd air prìomh fhaclan-luirg agus co-theacsan fada-earbaill a chaidh a chleachdadh gu soirbheachail le na farpaisich agad. Seo an uair a thèid rannsachadh inneal-luirg Amazon agus innealan rianachd a-steach! Gu fortanach, tha tòrr roghainnean eadar-dhealaichte (me, innealan sònraichte, àrd-ùrlaran air-loidhne, no leudachaidhean brabhsair) rim faotainn air an lìon. Cho math riumsa, mholinn a bhith a 'ruith rannsachadh farpaiseach, còmhla ri mion-sgrùdadh air na roghainnean roghainnean bùth a chleachdas aon de na h-innealan a leanas a chaidh a dhealbhadh gus sgrùdadh Amazon a sgrùdadh airson cothroman prìomh fhaclair reic: KeywordEnspector, Scope, JungleScout, no AMZ làn saill Toolkit rabhaidh.
Dèan anailis air a 'phrìomh mhearachd - agus tha thu air a dhèanamh
Gun iongnadh gum bi thu a' dèanamh na slighe tro na mìltean de bheachdan eadar-dhealaichte a tha coltach a dh'fhaodadh a bhith soirbheachail. Ach ciamar a dh'innseas tu molaidhean fìor mhath bho cuid gu cinnteach nach eil cho reusanta? Seo na mearachdan bunaiteach airson dhut a 'phrìomh liosta de bheachdan prìomh fhaclan a thoirt a-steach do shreath ghoirid de ghnìomhan pragtaigeach:
- Rannsaich Volume - cuir dìreach gu bheil toradh rannsachadh prìomh fhaclan a' sealltainn cho mòr tha e air feadh an t-saoghail. Tha mi a 'ciallachadh gu bheil sin a' ciallachadh gu bheil sinn a 'toirt tuigse fharsaing dhuinn air an fhacal prìomh fhacal ann an rannsachadh Google am measg luchd-ceannach beò.
- Bidh claisean - cuidichidh thu thu a 'tuigsinn fìor chomas a bheir cruthachadh trafaig aon phrìomh fhacal-fhacal. No air an làimh eile, le bhith a 'tuigsinn clioc-tron-rate no trafaig an làrach as fhaisge no na farpaisich as dlùithe agad, is urrainn dhut furasta faclan-luirg luachmhor a lorg mar-thà a' sealltainn toraidhean àrd-choileanaidh air Amazon.
- Facal-luirg Coileasachd - smaoinich air fad agus duilgheadas nan rangachadh airson gach prìomh fhacal-fhacal no abairt fhada mus dèan thu an toradh agad a 'clàradh optimization airson gach. Tha mi a 'ciallachadh gur e an rud as dùbhlanaiche an seo cothromachadh fhacal fallain a lorg eadar an luach coimeirsealta agus duilgheadas làraich. Agus cuimhnich, tha thu ag amas air na faclan-luirg sin a lorg a tha nas buailtiche a bhith air an cleachdadh leis na fìor dhaoine, chan e einnseanan sgrùdaidh.


text:
Bha feum agam air obair dheanamh air tachartasan airson seachdain nam meadhanan soisealta fad’s a bha na eile aig cuirm ciuil Kathleen McInnes anns an Lanntair. Ach bha mi gu math toilichte oir dhuisg mi trath madainn Disathairne son bata-aiseag air mo slighe dachaigh. Leum mi a-mach leabaidh aig 5.30m agus thug mi an t-aiseag aig 7m. Thill mi dachaigh ann an Glaschu aig 5f. Bha mi gu math sgith!
B’ e clas ciuil a bh’ ann a-rithist air Diardaoin le Calum Martin as deidh clas comhraidh. Rinn e claradh nan orain aig na tri buidheannan.
Sa latha mu dheireadh, b’ e oraid a bh’ ann le Storlann Naiseanta agus fhuair sinn leabhar is freebies eile. As deidh lon, bha sinn ag eisteachd ri claradh na program reideo againn, deochan agus b’ e cothrom a bh’ ann airson dealbhan. Beagan PR! Sin e!
Tha mi air falbh an-drasta, air ais dhan flat agamsa ann an Glaschu. Co-dhiu, b’ e aite-fuirich a bh’ ann aig a’ Bhridge Centre gu math inntineach.
Rinn sibh clas comhraid sa mhadainn. Leugh agus bhruidhinn sinn mu dheidheinn pios as An Gaidheal Ur. As deidh an clas sin, b’ e buth-obrach a bh’ ann air proiseact mu dheidheinn mion-canan le Angela NicFhionghuin. An uair sin, chaidh sinn dhan craoladhadh nan Gaidheal aig BBC Alba agus rinn sinn beagan editing airson ar proiseact.
Bha clasaichean comhraidh a h-uile latha an-de. Chaidh sinn gu Rubha an Fhitheach (Ravenspoint) an-diugh agus chunnaic sinn tasglann is taigh-tasgaidh. As deidh sin, chuala sinn oraid le Tormod MacGriogair bho Chomunn Eachdraidh Steornabhaigh.
Rinn mi beagan suibhail an deireadh sheachdain seo. Dhuisg mi trath madainn Disathairne agus thug mi am bus gu Nis far a choisich mi dhan taigh solais aig Rubha Robhanais.
Choisich mi air ais agus chaidh mi a dh’fhaicinn carn-cuimhne airson bathadh Chunndail.
Chunnaic mi dithis a’ marcaich tuinn sa mhuir agus an uair sin crodh air an traigh!
Chaidh mi air ais agus choisich mi gu Teampal Mholuaidh. Bha an dorus bheag fosgailte, ma tha chaidh mi a-steach…
As deidh sin, dh’ith mi lon sa Tearoom. Cha robh Gaidhlig ann ge-ta!
Thug mi am bus air ais gu Steornabhagh.
Diadomhnaich, bha mi sa chidsin a’ cocairich. Rinn mi brot agus rostadh mi cearc! As deidh sin, choimhead mi fiolmichean agus sin e!
Dh’ ith sinn lon an seo. Bha lon uabhasach blasda cuideachd! Bha na mnathan an seo gle shnog agus bha iad ag obair soir thoilich. Rinn iad brot gu leor agus ceapraichean. Lean ti is cofaidh is ceic! Bhruidhinn iad nadurrach sa Ghaidhlig. Bha eolas sonraichte. As deidh lon, chunnaic sinn a’ ghearradh a tha breagha cuideachd.
Thoisich sinn aig 11.30 sa mhadainn. B’ e clas sporsail a bh’ ann an-diugh. Rinn sinn clas drama le Anna Frater. Leugh sin a’ chiad da sealladh ann an pios drama le Alasdair Caimbeul leis an t-ainm ‘Omm’. Bha torr faclan a Leodhas san sgriobt.
As deidh na clasaichean chaidh mi a’ coisich dhan monument aig James Matheson oir bha latha grianaich.
Bha clas comhraidh gle innineach le Angela. Leugh sinn pios as a’ phaipear le Aonghas Padraig Caimbeul air na duine og a bha an teas meadhain na h-upraid ann an Sassain.
As deidh sin b’ e clas luadh a bh’ ann le Amy NicAmhlaigh. Gu mi fortunach, cha robh uidh agam idir san chlas! Bha mise bored son a’ chiad am mo bheatha. Cha robh an t-oide, ach tha mi a’ smaoinitinn gu bheil cus cudrom air ceol is seinn sa chursa. Bha beagan mar brain overload! An aite sin as deidh lon, chaidh mi airson coisich agus bhruidhinn mi ri luchd-turais.


text:
Cupa MhicThàmhais an Inbhir Nis
Bidh a' chiad chuairt dheireannach mhòr ann an seusan na h-iomain ann Disathairne is Bail' Ùr an t-Slèibh a' dol an aghaidh Ghlinn Urchadain airson Chupa MhicThàmhais.
Thèid am Bail' Ùr a-steach dhan gheama ann an sunnd is iad ann an suidheachadh làidir aig mullach na Prìomh Lìge, agus iad air adhartas a dhèanamh thuige seo ann an Cupa MhicAmhlaidh is Cupa na Camanachd, a bharrachd air a' chuairt dheireannach seo a ruighinn.
Tha iad air sin uile a dhèanamh ged a tha iad tric air a bhith às aonais cuid de na cluicheadairean as fheàrr a th' aca.
Tha gu leòr iomain ri chluich thar nam mìosan ri teachd, ach tha fios gum bi aona shùil aig a' Bhail' Ùr mar-thà air na duaisean air fad a bhuannachadh.
Chòrdadh e riutha tòiseachadh le Cupa MhicThàmhais oir ged a tha eachdraidh air leth aig a' chluba san fharpais, chan eil iad air a bhuannachadh ach trì tursan san 25 bliadhna a chaidh seachad.
B' e an turas mu dheireadh 2012 nuair a rinn iad an gnothach 5-1 air Loch Abar.
Measgaichte
Ma 's e is gur e eachdraidh car measgaichte a tha sin airson cluba cho cliùteach ri Bail' Ùr an t-Slèibh, 's ann nas miosa buileach a tha gnothaichean do Ghleann Urachdain nach do bhuannaich Cupa MhicThàmhais a-riamh.
Ràinig an Gleann a' chuirt dheireannach trì tursan bho 2000 is trì tursan tha iad air call, 6-1 ri Ceann a' Ghiuthsaich an 2008, air slaicean-peanais an aghaidh Lòbhait ann an 2013 agus an uair sin 5-1 an-uiridh, a-rithist an aghaidh Lòbhait.
Ged a tha an Gleann air adhartas mòr a dhèanamh anns na beagan bhliadhnaichean a chaidh seachad, tha na geamaichean sin, agus mar a chaill iad 4-0 ri Ceann a' Ghiuthsaich ann an cuairt dheireannach Chupa na Camanachd an-uiridh, air beagan de sgleò a chur air cùisean dhaibh.
Tha iad am measg ghlè bheag de sgiobaidhean a tha air dèanamh meadhanach math an aghaidh a' Bhail' Ùir anns na beagan bhliadhnaichean a chaidh seachad, ach leis mar a tha an dà sgioba a' cluich air an t-seusan seo, is eachdraidh dhoirbh a' Ghlinne anns na geamaichean mòra bho chionn ghoirid, 's iongantach mura bi Cupa MhicThàmhais air ais ann am Bàideanach oidhche Shathairne.
Tòisichidh an geama mòr aig Pàirce a' Bhucht aig 4f is ro-làimh bidh cuairt dheireannach na h-òigridh ann eadar Camanachd an Eilein Sgitheanaich is a' Mhanachainn aig 1f.
Beò
Mura h-eil cothrom agaibh a bhith ann bidh geama a' Bhail' Ùir is a' Ghlinne beò air BBC ALBA Disathairne.
Bidh trì gheamaichean ann sa Phrìomh Lìog Disathairne cuideachd.
Cuiridh Lòbhat fàilte air Ceann Loch Seile, bidh Loch Abar an aghaidh Chinn a' Ghiuthsaich an Drochaid an Aonachain, is thèid An Gearasdan sìos gu bruachan Loch Fìn 'son a dhol an aghaidh Inbhir Aora.
Ann an Lìog Tuath 2 bidh na Leòdhasaich air an rathad a-rithist is iad a' tadhail air Cabair Fèidh.
Tillidh Scott Moireach ach bidh na h-eileanaich às aonais Dhonnchaidh Mhic an t-Saoir a tha air a ghoirteachadh.
Tòisichidh an geama sin aig Caisteal Leòid aig 2f.


text:
Cudromachd fànais Steòrnabhaigh
Tha luchd-rannsachaidh aig Colaiste a' Chaisteil ann an Steòrnabhagh den bheachd gum faodadh iad a dhol nam pàirt cudromach de dh'obair fànais.
Tha rannachadh a' dol aig a' cholaiste, a tha na pàirt de dh'Oilthigh na Gàidhealtachd 's nan Eilean, feuch diofar sheòrsaichean einnsein jet a chruthachadh, a dh'fhaodadh a bhith air an cleachdadh gus carbadan fànais a chur air reul-chuairt.
Chaidh Steòrnabhagh a chur air adhart mar làrach far am faodadh port-fànais a bhith air a stèidheachadh.
Thug an Dr Chris MacLeòid, a tha an ceann an rannsachaidh, còig bliadhna ag obair còmhla ri NASA.
Tha esan ag ràdh gu bheil iad ag amas air einnsean jet a chruthachadh, a ghabhas ath-chleachdadh, agus a bheir carbad fànais bho raon-laighe gu ruige fànais agus air ais.
"'S e na rinn sinn an seo, gu bheil a' chleasachd fìrinne air fad, agus am bathair bog air fad a dh'fheumas sinn airson an t-einnsean a dhealbhachadh," thuirt e.
"Ach tha sinn an-dràsta a' bruidhinn ri oilthighean agus companaidhean eile mu bhith a' leasachadh 's a' dèanamh deuchainnean air na pàirtean fa-leth leotha.
"Agus tha compàirteachas no dhà a' coimhead fàbharach an sin.
"Tha sinn air a bhith a' bruidhinn, mar eisimpleir, ri Oilthigh Ghlaschu agus eile, mu dheidhinn a bhith a' co-obrachadh.
"'S e an dòchas a th' againn, gun tèid againn, tro chompàirteachasan, air deuchainnean a dhèanamh agus a thoirt ceum nas fhaide air adhart, feuch ùidh cuid de na companaidhean mòra fànais a spreagadh ann, agus faodaidh iadsan fheuchainn."


text:
Kl.
Mochta dalta Fetgna episcopus Áird Macha quieuit.
Cumusc cengigis a n-Árd Macha etir Cinel nEógain & Ulltu dú a ttorchair sochaidhe .i. eidir Aidéid mac Laigne & Flaithbertach mac Murchadha cor sgar Mael Brígde. Ríar Maoilbrigde iar sin et enigh Padraicc ó cuigedaibh hErend la gabail a n-aitire tricha secht ccumal et {MS folio 193va(289a)}cethrar hi crocaib ó Ulltaibh cenmothád cealla et manchu.
Riaccán mac Ectigern rí h. cCinnsiolaigh moritur.
Becc mac Ermain rí Uladh occisus est la Aitéid.
Kl.
Lachtnan mac Maeil Ciaráin rí Teabtha moritur.
Níall mac Laoguire rí na Dese moritur.
Faolán mac Gúaire rí h. cCinsiolaigh moritur.
Kl.
Duplactna mac Maoilgúaire rí Caisil moritur.
Maolpedair mac Cuáin episcopus Tire da Glas comurba Brenaindquieuit.
Ceallach mac Flannagáin ri Bregh occisus est o Fhogartach mac Tolairg.
Muiredach mac Eochagáin leithrí Uladh occisus est o Aitéd mac Laigne.
Maolaichen episcopus Áird Macha quieuit.
Kl.
Blathmac princeps Cluana Muc Nois .i. mac Taircedaigh do Breghmainib quieuit.
Ár Gall la Conaille & la Aiteid mac Laigne in qua ciciderunt Amlaibh h. Imair et Glun Tradna mac Glúin Iaráinn cum .dccc.
p.150
Scolaige mac Macáin rí Dealb{MS folio 193vb(289b)}na Bethra do marbadh la muintir Cluana Muc Nois conidh indside ro marbadh Maolacaidh. Maolacaidh tanaise Cluana Muc Nois & princeps Damainsi {do rad fri bas conadh baoi cinta do i mmarbadh Scolaighe} do dol martra la Delbna Betra a ndigail Scolaige.
Saorbretach mac Conaid sap{i}ens et episcopus & princeps Corcaighe quieuit.
Flann mac Lonain Firgil Gaedeal .i. primfile Gaoideal do marbadh d'Uíbh Cuirrbuide .i. o hUibh Fothaidh ag Loch da Caoch a n-Desibh Muman +.
Flaithbertach mac Murchadha ri Ailigh occisus est la hU Breasail.
Kl.
Cathraoinedh ria Maolfinnain mac Flandagain is Rait Cro for Ulltaibh & for Dál Araidhe ubi multi ceciderunt um Muircertach mac Edigh ri Dail Araidhe & im mac Maoil Mocherge .i. Aindiarraidh mac Indreactaigh ri Leite Cathail. Aidéid mac Laigne uulneratus euasit.
Uathmuran mac Concupair rí h. fFoilge a suis.
Inradh Connact la Flann mac Maoilseclainn et a geill do thobach.


text:
Cuimhneachan a' Ghlinne Chaoil
15 An Cèitean 2015 Ùraichte aig Ùraichte aig
'S iomadh cuimhneachan cogaidh a chaidh a thogail 'son comharrachadh a dhèanamh air na Gàidheil a chaidh dhan Chogadh Mhòr.
Ach chan eil mòran a tha cho iomallach ris an fhear anns A' Ghleann Chaol ann an Dùthaich MhicAoidh.
Chan fhaighear chun a' chuimhneachain ach air bàta no le a bhith a' coiseachd uairean mòra thar a' mhonaidh.
Chaidh a thogail do dhithis bhràthairean às an sgìre a chaill am beatha.
Chaidh ùrachadh a dhèanamh air bho chionn ghoirid, agus thadhail teaghlach nam bràthairean, agus am fear-naidheachd Calum MacIlleathain, air.


text:
Ma thig thu air ceangal a tha briste air an làraich againn gu duilleig a tha thu ag iarraidh fhaicinn agus a tha air falbh bho làraich eile, gu math tric gheibh thu lorg air seann lethbhreac den duilleig gun móran strì.
A’ chiad rud a dh’fheuchas tu, ’s e lethbhreac de sheòladh na duilleig a chur a-steach dhan WayBack Machine. Is tric a gheibh thu seann lethbhreac dhith gu math furasta san dòigh sin.
Air neo, dh’fhaodadh tu feuchainn ri dhol gu seann lethbhreac de làrach an t-Sabhail air an WayBack Machine, agus do shlìghe a dhèanamh a dh’ionnsaigh na duilleige bhon àite sin.
Ma ’s ann bho chionn ùine goirid a dh’fhalbh an duilleag bhon Eadarlìon, agus ma tha sreath beag de dh’fhaclan bhon duilleig air eòlas agad (’s dòcha bho sheann lethbhreac dhith a fhuair thu air an WayBack Machine), tha teansa ann gum faigh tu lethbhreac caran ùr dhith a tha taisgte aig Google no aig Yahoo no aig inneal rannsachaidh eile. (Tha teansa eadhon ann gum faigheadh tu lorg le Google air an duilleig fhéin, ’s i air imrich gu seòladh ùr air an Eadarlìon.)
(Ma bhios am Wayback Machine slaodach, dh’fhaodadh tu an sgàthan aig bibalex.org fheuchainn.)


text:
Barraich ag iomairt aig Holyrood
Togaidh Barraich fianais aig Pàrlamaid na h-Alba an-diugh an aghaidh nam planaichean airson sgìre ghlèidte mara (SAC) a stèidheachadh ann an Caolas Bharraigh.
Thathas a' moladh SAC a stèidheachadh sa chaolas airson an àrainneachd a dhìon.
Tha mòran ann am Barraigh a' cumail a-mach ge-tà gur ann a dh'faodadh luchd na h-àrainneachd agus droch shaidheans eaconomaidh an eilein a mhilleadh.
Tha iad ag ràdh gu sònraichte gum faodadh SAC cron mòr a dhèanamh air an iasgach agus stad a chur air leasachaidhean.
Togaidh buidheann à Barraigh fianais na aghaidh aig Holyrood an-diugh ro dheasbad mun chùis feasgar.
'S e am ball Tòraidheach son na Gàidhealtachd, Jamie MacGriogair, a dh'iarr an deasbad.
Tha an gluasad aige a' nochdadh dhraghan mu na planaichean son SAC ann an Caolas Bharraigh agus mu SAC eile a tha san amharc far Mhiughalaigh.
Tha Riaghaltas na h-Alba ag ràdh gu bheil SNH a' cur crìoch air comhairle a bheir iad do mhinistearan, às dèidh dhaibh co-chomhairle a bha farsaing a dhèanamh air SAC ann an Caolas Bharraigh.
Thig an Riaghaltas gu co-dhùnadh às dèidh dhaibh beachdachadh air an fhiosrachadh a gheibh iad bho SNH.


text:
Càineadh air-loidhne mu Ghaiseat Steòrnabhaigh
Thuirt Johnston Press, leis a bheil Gaiseat Steòrnabhaigh, gun aithne dhaibh cò a sgrìobh teachdaireachdan air na cunntasan meadhanan-sòisealta aca a rinn càineadh làidir air luchd-stiùiridh a' phàipeir.
Nochd na teachdaireachdan air na cunntasan Facebook agus Twitter aca Oidhche Luain.
Bha iad a' càineadh mar a bha am paipear ga ruith, agus thuirt iad gur e paipear truagh a bh' ann.
Thuirt a' bhuidheann gur e cuideigin a tha ag obair dhaibh a bh' air cùlaibh na cùise, 's gu bheileas a' dèiligeadh ris an taobh a-staigh na buidhne fhèin.


text:
- TIOTAL
- Togalach Banca na h-Alba a bh' ann roimhe, Àrd-shràid, Inbhir Nis
- EXTERNAL ID
- PAW23904_RR
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 2008
- LINN
- 2000an
- CRUTHADAIR
- Robert Reid
- NEACH-FIOSRACHAIDH
- Robert Reid
- AITHNEACHADH MAOINE
- 21243
- KEYWORDS
- Banca na h-Alba
bancaichean
togalaichean
ailtireachd
deilbh
snaidheadaireachd
An-diugh 's e taigh-seinnse Smith & Jones, air a ruith leis a' Bhuidhinn Barracuda, a tha san togalach a bha uaireigin na Bhanca na h-Alba, Àrd-shràid, Inbhir Nis. An toiseach 's e àrd-oifis Banca Caledonian a bh' ann a chaidh a thogail ann an 1848 agus a dh'fhuirich mar sin gu 1907. Tha na poitean air a' chiad ùrlar agus na ballachan air samhail teampaill na Grèige, a' leantainn suas gu na deilbh trì thaobhach air a' mhullach.


text:
- TIOTAL
- Dithis taobh a-muigh an taighe aca
- EXTERNAL ID
- QZP99_93134_01_02
- ÀITE
- neo-aithnichte
- CRUTHADAIR
- I F Grant
- NEACH-FIOSRACHAIDH
- Leabharlann na h-Alba, Leabharlann Mheadhan Dhùn Èideann
- AITHNEACHADH MAOINE
- 38418
- KEYWORDS
- aodach
aodach làitheil
Tha aodach an dithis seo coltach ri aodach àbhaisteach croiteir. Bha an t-aodach aca air a dhèanamh le làimh o chlò-mòr no clòimh, is anart airson lèintean. Bha plaide clòimhe, no beannag air a fighe, air na boireannaich thar an guailnean gan cumail blàth. Bha bonaidean air na fir is adan anairt air an robh 'muidse' air na boireannaich. Bhiodh bean na bainnse a' faighinn muidse o a màthair-chèile air là na bainnse aice
Faodar an dealbh seo a cheannach. Airson tuilleadh fiosrachaidh mu cheannach is mu phrìsean cuir post-d gu:
Edinburgh Central Library


text:
Cathraiche air Bòrd na Gàidhlig o chionn mìos
Chaidh Iain Caimbeul ainmeachadh mar chathraiche ùr Bhòrd na Gàidhlig.
Buinnidh Mgr Caimbeul do dh'Uibhist a Deas bho thùs, 's tha e an-dràsta na àrd-mhanaidsear air a' phròiseact rannsachaidh oilthigh Soillse.
Tha am Bòrd às aonais cathraiche mhaireannaich bho leig Art MacCarmaig dheth a dhreuchd bho chionn còrr air bliadhna.
Ach tha ceistean gan cur carson 's ann an-dràsta a tha an naidheachd ga foillseachadh, oir tha e air tighinn am follais gu bheil Mgr Caimbeul air a bhith anns an dreuchd bho thoiseach na mìos.
Dùbhlain
Tha an dreuchd air a maoineachadh le airgead phoblach.
Tha Betty Nic an t-Saoir à Barraigh air a bhith ag obair mar chathraiche eadar-amail air a' Bhòrd bho leig Art MacCarmaig dheth a dhreuchd, gus an deadh cathraiche maireannach a lorg.
Tha Mgr Caimbeul na eòlaiche gnothachais, a bha iomadach bliadhna a' ruith companaidh comhairleachaidh gnìomhachais dha fhèin air an robh Hecla Consulting, a bha stèidhichte ann an Inbhir Nis.
Tha e cuideachd air a bhith na Iar-Chathraiche air Bòrd na Gàidhlig o chionn ghreis.
"Tha sinn ann an àm gu math inntinneach ann an Alba, agus tha am Bòrd air tòrr adhartais a dhèanamh dìreach anns na bliadhnaichean a chaidh seachad, 's tha mise gu math toilichte an dreuchd seo a ghabhail agus cur ris an dìleab a tha sin," thuirt Mgr Caimbeul.
Thuirt Mgr Caimbeul cuideachd nach robh an dàil a bh' ann am foillseachadh na naidheachd do na meadhanan na dhragh dha.
"Cha chreid mi gu bheil. Ach tuigidh tu gu bheil, tha mi a' creidsinn, siostaman taobh a-staigh an Riaghaltais caran slaodach, agus gun tàinig an naidheachd a-mach dh'fhaoidte mun d'fhuair iad cothrom gnothaichean a chur ri chèile.
"Ach sin mar a tha, agus tha mise gu math toilichte a bhith anns an dreuchd, 's tha tòrr obrach romhainn ri dhèanamh, agus sin agad far a bheil am fìor fhòcas agamsa, chan e cuin a thàinig fios-naidheachd a-mach," thuirt e.
Tha Mgr Caimbeul ag amas air dèiligeadh ris na prìomh dhùbhlain a tha ron Ghàidhlig, gu h-àraid a thaobh a bhith a' cur an gnìomh Plana Nàiseanta na Gàidhlig.
"Mar a thuigeas tu ann an Saoghal na Gàidhlig tha an còmhnaidh dùbhlan ann an dòigh air choireigin," thuirt e.
"Ach feumaidh sinn am Plana Nàiseanta a tha seo a chur an gnìomh, agus dèanamh cinnteach gu bheil na h-amasan air an lìbhrigeadh ann an dòigh èifeachdaich agus gum faigh sinn làn-bhuaidh air a' Ghàidhlig eadar seo agus 2017.
"Ach tha mi cinnteach gur e an dùbhlan as motha a th' againn, a bhith a' dèanamh cinnteach gum faigh sinn tuilleadh ghoireasan a-staigh airson cur ris na sgoiltean, agus gu h-àraidh na h-àrd-sgoiltean.
"Agus gum bi prògram calpa againn airson na sgoiltean ùra sin a thogail ann an ùine a tha ciallach.
"Chan e dìreach a' feitheamh airson bliadhnaichean mòra mar a tha a' tachairt an-dràsta ann am Port Rìgh.
"Agus feumaidh sinn barrachd airgid fhaighinn a-steach air Saoghal na Gàidhlig, o chionn tha iarrtas mòr air tighinn thairis air an dà bhliadhna a th' air a dhol seachad airson taic agus, gu h-àraidh a thaobh tràth-bhliadhnaichean agus anns na sgoiltean.
"Feumaidh sinn dèanamh cinnteach gu bheil adhartas ga dhèanamh air sin, agus gum bi goireasan ann airson taic a thoirt do phàrantan agus do chloinn," thuirt e.


text:
Seacaid an uisge-bheatha
Chaidh seacaid chlò ùr a chruthachadh le fàileadh an uisge-bheatha oirre.
'S e Oilthigh Heriot Watt a dhealbh an clò.
A rèir choltais, tha faileadh mhic na braiche, faoineag òr, measan ruadh is teoclaid dorcha ann.
Thathas a' cumail a-mach gun glèidh an t-seacaid am faileadh fiù 's às dèidh dhi a dhol tron nigheadaireachd.
'S ann à co-obrachadhadh eadar Clò Mòr Innse Gall is Johnnie Walker a thàinig am beachd.
Aqua
'S e Aqua Alba a chuir iad air an fhàileadh is iad ag ràdh gu bheil e coltach ris a' chùbhras a tha a' tighinn às an uisge-bheatha an uair a tha e ann an gloinne.
"Bha Johnnie Walker ag obair còmhla ri perfumery ann an Lunnainn gus am faigheadh iad am fàileadh a bha iad ag iarraidh bhon chlò", thuirt Mairead Ann NicLeòid bho Chlò Mòr Innse Gall.
Ged a bhios cuid den bheachd gur e gluasad àraid dha-rìribh a th' ann, thathas an dòchas gun cuir e spionnadh a bharrachd ann an gnìomhachas a' Chlò Hearaich is gun toir e cothrom adhartas a dhèanamh tro cheangal ri gnìomhachas na dibhe.
"Tha sinn air a bhith ag obair còmhla riutha sa Ghrèig agus sa Bheilg, sin margaidean ùra dhuinn agus tha sinn a' dol a dh'fhaicinn dè tha a' tachairt anns na margaidean sin", thuirt Mairead Ann NicLeòid.
Theid an t-seacaid ùr fhoillseachadh gu h-oifigeil aig fèill ann am Berlin.


text:
Gaisgich coimhearsnachd an Eilein Sgitheanaich
Thug comhairlichean an Eilein Sgitheanaich seachad duaisean do ghrunn dhaoine a tha air obair mhòr a dhèanamh sa choimhearsnachd.
B' e seo an seachdamh turas a bha Duaisean Catharra an Eilein Sgitheanaich ann.
Chaidh duais na coimhearsnachd gu duine air a bheil luchd-èisteachd BBC Radio nan Gàidheal glè eòlach - Ruairidh Moireach ann an Tarsgabhaig.
Tha Ruairidh air a bhith aithnichte a thaobh obair coimhearnsachd fad iomadh bliadhna anns na h-Eileanan an Iar, far an robh e na chomhairliche, agus san Eilean Sgitheanach fhèin.
Tha e an-dràsta na chathraiche air Comhairle Coimhearsnachd Shlèite is Urras Coimhearsnachd Shlèite, is e cuideachd a' dèanamh strì mhòir gus seirbheisean còmhdail na sgìre a leasachadh.
'S e feadhainn eile bhon chomhairle choimhearsnachd a chuir Ruairidh air adhart, is iad ag ràdh gu bheil e na shàr-eisimpleir air cuideigin a tha ag obair gun sguir airson maith na sgìre aige.
Mòd
Chaidh duais nan ealan gu Dinah Rankin à Cille MoLuaig.
Chuir Comhairle Coimhearsnachd Chille Moire Dinah air adhart is iad ag ràdh gun robh i air taic mhòr, mhòr a thoirt seachad do chloinn na sgìre.
Thuirt iad gur i a bu choireach airson cho soirbheachail 's a bha Clann Throndairnis aig a' Mhòd Nàiseanta sa Ghearasdan.
Bhuannaich Kyleakin Connections is Marrion Ghrannd Duais na h-Iomairt airson an cuid obrach le ciorramaich is daoine le trioblaidean ionnsachaidh.
Tha café is bùth leabhraichean aca is cothron ann don luchd-cleachdaidh sgilean ùra ionnsachaidh.
Shoirbhich le Ingrid Bruce à Port Rìgh ann an Duais na h-Àrainneachd is i air clann-sgoile ann am Port Rìgh a bhrosnachadh gu mòr le pròiseictean uaine.
Spòrs
Bhuannaich na coidsichean aig Bun-Sgoil Phort Rìgh Duais na Spòrs.
Chuir luchd-obrach is sgoilearan na sgoile na coidsichean air adhart is iad ag ràdh gu bheil iad air obair mhòr a dhèanamh, tòrr dheth taobh a-muigh uairean na sgoile.
Thuirt iad gu bheil sin a' fàgail gu bheil prògram spòrs nas fheàrr ann an Port Rìgh na th' ann an iomadh sgoil anns na bailtean mòra.
B' e Anndra Grieve às an Ath Leathann a bhuannaich Duais na h-Òigridh is e air obair mhòr shaor-thoileach a dhèanamh le cloinn òig.
Thuirt an Comh. Iain Gòrdan gun robh e glè dhoirbh taghadh a dhèanamh is tòrr dhaoine ann an sgìre Eilein a' Cheò air obair mhòr a dhèanamh às leth na coimhearnsnachd.
Chuir e meal a naidheachd air an fheadhainn a bhuannaich is thug e taing mhòr dhaibh.


text:
Blog nam bhideos
Sgudal, sgudal, sgudal!
Mu mo dheidhinn
About Me
- Name: Graisg
- Location: United Kingdom
Fàilte chridheil ort Tha mi 47 bliadhna a dh'aois, tha mi pòsta 's tha mi a' fuireach ann an Inbhir Narann. Tha e a' còrdadh rium a bhith sgrìobhadh beagan Gàidhlig. Tha mi fhathast ag ionnsachadh 's mar sin dheth, cha bhi a h-uile càil buileach ceart: nì mi mearachdan! Co-dhiù ma tha greiseag agad - thig a-steach!
Ceanglaichean
- Mo chuid bhà rdachd
- Fuaim-lorg
- Dealbhan eile o Inbhir Narann
- Taghadh
- Dannsamaid! Crathamaid! Ròcamaid!
- An Gaidheal Alascanach
- An nighean neònach
- Jannissima GÃ idhlig
- Deò-ghrèine
- 'S anmoch a rinn mi dùsgadh
- Eadar DÃ Shaoghail
- Faclan gliocais bho Chadalach!
- Leabhar-lìn aig Flùr
- Air fà ire
- Mar is nà darrach
- Saoghal GÃ idhlig aig Janni
- Tursachan
- tha mi ag ionnsachadh GÃ idhlig
- An Gaidheal Iùdhach
- Cuidhil-meaban Rabhdach
- Coisas Célticas
- Fada Thar Nan Speuran...
- Chì Mi Bhuam
- Suas leis a' Ghà idhlig
- Bhon iar...
- Seinn, Seinn, Seinn,...
- Ròcamaid!
- An dèan seo an gnothach?
- Blog GÃ idhlig Iordain MacBheath
- Latha ann an L.A.
- Blog GÃ idhlig Ceann-feachd!
- An Liosta (Blog nam blogaichean)
- Air chall
- Anndra Bochd
- Ord Mhòr
- Mo Leabhar-lin fhein
- An t-Imeall
- Gan ainm
- Blog aig Col
- Diarmuid Hayes' Blog
- Kerverker: là rach Brezhoneg
- Morfablog: Blog sa Chuimris
- Nebes Geryow Kernewek
- Dysgwyr De Ddwyrain
- Emmanuelle.net (Blog fraingis)
- Gwenu dan Fysiau
- Schottish-Gaelisch
- Savegaelic.org Learners Forums
- Podcasts anns a' Ghà idhlig
- Gà idhlig air an Lìon
- My Celtic Blog
- Blogaichean na h-Alba: Scottish Blogs
- Dealbhan Inbhir Narann
- Jardin Québecois
- A Gurn from Nairn - anns a' bheurla
- Blog bho Bhrà sil
- leabhar latha GÃ idhlig le Mona
Moladh eile a th'agamsa
Blogair eile o Inbhir Narann
Stuth eile a sgrìobh mi
- tezt
- An teaghlach rìoghail Inbhir Narann
- Shios aig a' chala ann an Inbhir Narann 2
- Shios aig a' chala ann an Inbhir Narann
- Thainig mi chun a'cho-dhùnadh gun robh a' bhall-co...
- An taigh-glainne
- Ròcamaid!
- Tìr nam Blòg: seadh, tha mi air mo bheo ghlacadh l...
- Còig: an dàrna phàirt
- Faoileagan
Tasglann


text:
Network Rail
Is e an companaidh rathad-iarainn as motha anns na h-eileanan Breatannach a tha ann an Network Rail. Tha Network Rail, a' seilbheadh branndair rathad-iarainn eadar-nàiseanta na Breatainn. Tha na rathaidean iarainn aig Network Rail gu lèir do ghèidse de 1435mm ( 4 troigh 8 òirlich). Tha branndair Network Rail sgapta air feadh Breatuinn bho Inbhir Theòrsa an ear-thuath na h-Alba, gu Penzance air oir dheas na Còirne. Is e prìomh cinn sgrìob nan rathad iarainn seo baile Lunnainn agus chanar gu bheil gach trèan a tha a' cur aghaidh ri Lunnainn na dhol shuas (A nios), agus gu bheil gach train a tha a' cur cùl ri Lunnainn na dhol shìos (a nuas).
Chan eil cumhachdan laghail aig Network Rail a' ruith trèanaichean a fhèin agus is e Train Operating Companies a tha a' ruith na trèanaichean gu lèir air a' bhranndair aig Network Rail.